Summary: پاکستان نے سری لنکا کو دوسرے ٹیسٹ میچ میں ایک اننگز اور 222 رنز سے شکست دے دی ہے۔ لیفٹ آرم سپنر نعمان علی کی جادوئی باؤلنگ کی وجہ سے پاکستان نے سری لنکا کو شکست کا ہار پہنایا۔ جانیے نعمان علی کون ہیں؟

سری لنکا کو دوسرے ٹیسٹ میں ایک اننگز، 222 رنز سے شکست: ’نعمان علی کی پرفارمنس نے لنکا ڈھا دی‘

پاکستان نے سری لنکا کو دوسرے ٹیسٹ میچ میں ایک اننگز اور 222 رنز سے شکست دے دی ہے۔ دوسرے ٹیسٹ میچ کی خاص بات لیفٹ آرم سپنر نعمان علی کی بولنگ تھی جس کی بدولت پاکستان نے سری لنکا کو دوسرے ٹیسٹ میچ میں شکست دے کر سیریز دو صفر سے اپنے نام کر دی۔  یوں پاکستان نے کولمبو میں کھیلے جانے والے دوسرے ٹیسٹ میں سری لنکا کو ہرا کر وائٹ واش کر دیا۔ اس سے قبل پاکستان نے گال میں کھیلے جانے والے پہلے ٹیسٹ میچ میں سری لنکا کو شکست دی تھی۔  جہاں ایک طرف دوسرے ٹیسٹ میچ میں پاکستانی باؤلرز نے لنکا ڈھانے میں اہم کردار کیا، وہیں رہی سہی کسر ہدف کا پہاڑ کھڑا کر کے پاکستانی بلے بازوں نے نکال دی، جس کی بدولت سری لنکا کو ایک اننگز سے شکست کا سامنا کرنا پڑا۔  دوسری اننگز میں سری لنکا کے اینجلو میتھیوز نے پاکستان باؤلرز کا خوب مقابلہ کیا اور وہ نصف سنچری کرنے میں کامیاب رہے۔ وہ 63 رنز بنا کر ناقابل شکست رہے۔ نعمان علی نے عمدہ پرفارمنس کا مظاہرہ کرتے ہوئے 70 رنز دے کر سات وکٹیں حاصل کیں جبکہ نسیم شاہ نے 44 رنز کے عوض تین کھلاڑیوں کو پویلین کی راہ دکھائی اور پاکستان چوتھے دن کا وقت ختم ہونے سے کافی دیر قبل ہی 222 رنز اور ایک اننگز سے شکست دینے میں کامیاب رہا۔ یاد رہے کہ پہلی اننگز میں بھی کوئی سری لنکن خاطر خواہ کارکردگی نہیں دکھا سکا تھا اور صرف دھننجایا ڈی سلوا نصف سنچری بنانے میں کامیاب  ہوئے تھے اور یہی وجہ تھی کہ دوسرے ٹیسٹ میچ کی پہلی اننگز میں سری لنکا کی پوری ٹیم 166 رنز بنا کر آؤٹ ہو گئی تھی۔  نعمان علی کو کرکٹ کا شوق اپنے ماموں رضوان احمد کو دیکھ کر ہوا جنھوں نے ایک ون ڈے انٹرنیشنل میں پاکستان کی نمائندگی کی ہے۔ نعمان علی سنہ 2021 ناردن کی طرف سے کھیلتے ہوئے قائداعظم ٹرافی میں 61 وکٹیں حاصل کر کے دوسرے نمبر پر رہے ہیں۔ انھوں نے چھ مرتبہ اننگز میں پانچ یا زیادہ وکٹیں حاصل کیں جبکہ وہ تین بار میچ میں دس یا زیادہ وکٹیں لینے میں کامیاب رہے۔ سعد عرفان نامی صارف نے لکھا ہے کہ نعمان علی کی سیلیکشن پر کپتان بابر اعظم کو تنقید کا نشانہ بنایا گیا مگر نعمان علی نے ان سارے ناقدین کو ایک بار پھر غلط ثابت کیا ہے۔ ان کے مطابق بگ ون بابر اعظم پر کبھی شک نہ کریں۔  پاکستان کے سابق سپنر سعید اجمل نے پاکستان کو اس فتح پر مبارکباد دی ہے۔ انھوں نے خاص طور پر نعمان علی، ابرار اور نسیم شاہ کی باؤلنگ اور سعود شکیل، عبداللہ شفیق اور سلمان آغا کی بیٹنگ کی تعریف کی۔


Summary: پاکستان نے  سری لنکا کے خلاف دوسرے ٹیسٹ میچ میں اپنی پوزیشن بہتر کر لی ہے۔ تیسرے روز کے کھیل کی خاص بات عبداللہ شفیق کی ڈبل سنچری تھی۔ سعود شکیل کے بعد عبداللہ شفیق دوسرے پاکستانی بیٹسمین ہیں جو سری لنکا میں ڈبل سنچری کرنے میں کامیاب ہوئے ہیں۔

کولمبو ٹیسٹ میں عبداللہ شفیق کی ڈبل سنچری کے بعد پاکستان کی پوزیشن مستحکم: ’عبداللہ نے ہمیں کرکٹ کی خوبصورتی یاد کرا دی‘

پاکستان نے سری لنکا کے خلاف دوسرے ٹیسٹ میچ کے تیسرے روز کھیل کے اختتام تک اپنی پوزیشن مستحکم کر لی ہے۔ عبدااللہ شفیق کی ڈبل سنچری اور آغا مسعود کی سنچری کی بدولت پاکستان نے پانچ وکٹوں کے نقصان پر 563 بنا لیے ہیں اور اس کی سری لنکا کے خلاف مجموعی برتری 397 رنز کی ہو چکی ہے۔   تیسرے روز کے کھیل کی خاص بات اوپنر عبداللہ شفیق کی ڈبل سنچری تھی۔ آغاز سلمان نے بھی تیسرے روز پاکستان کے لیے ایک اور سنچری بنائی اور یوں پاکستان کی سبقت کو مزید بڑھا دیا۔ عبداللہ شفیق کے آؤٹ ہونے کے بعد محمد رضوان سعود شکیل کا ساتھ دینے کے لیے آئے۔ اس وقت آغا مسعود 132 جبکہ محمد رضوان 37 رنز بنا کر وکٹ پر موجود ہیں۔  سعود شکیل کی مسلسل ساتویں نصف سنچری بھی اس ٹیسٹ میچ کی خاص بات ہے۔ سعود شکیل اس سے قبل پہلے میچ میں ڈبل سنچری بھی کر چکے ہیں، جس کی بدولت پاکستان دو ٹیسٹ میچز کی سریز میں سے پہلا میچ اپنے نام کرنے میں کامیاب ہوا۔ اس میچ کے مین آف دی میچ سعود شکیل قرار پائے تھے۔  دن کے آغاز پر عبداللہ شفیق نے 87 رنز کے ساتھ اپنی اننگز کا دوبارہ آغاز کیا اور فائنل سیشن میں وہ 200 رنز کا ہندسہ عبور کرنے میں کامیاب ہوئے۔ اس کامیابی کے بعد انھوں نے اپنا ہیلمٹ اُتارا اور اپنی جرسی کے پچھلے حصے پر لکھے اپنے نام کی جانب اشارہ کیا۔ انھوں نے 326 گیندوں کا سامنا کیا اور ان کی اننگز میں 19 چوکے اور چار چھکے بھی شامل تھے۔ اب سوشل میڈیا  پر عبداللہ شفیق کو خراج تحسین پیش کرنے کا سلسلہ بھی جاری ہے۔ ان کی اس اننگز کی خاص بات یہ بھی ہے کہ وہ سری لنکا میں سری لنکا کے خلاف ڈبل سنچری بنانے والے دوسری پاکستانی بلے باز بن گئے ہیں۔   تیسرے دن کے کھیل میں سلمان نے بھی اٹیکنگ کرکٹ کھیلی، جو کہ پاکستانی ٹیم کے نئِ سٹائل کا حصہ ہے، اور ایک چوکے کے ساتھ اپنی دوسری سنچری مکمل کی۔ سعد نامی صارف نے لکھا کہ کچھ  لوگ عبداللہ شفیق کی کچھ ناکام اننگز کے بعد ان کے خلاف ایک مہم چلا رہے تھے مگر اب انھوں نے ایک بار پھر اپنی ’کلاس‘ ظاہر کی ہے۔  اس سے قبل سری لنکا کے شہر کولمبو میں کھیلے جا رہے دوسرے اور آخری ٹیسٹ میچ کے آغاز پر پاکستانی بولرز نے شاندار کارکردگی دکھاتے ہوئے سری لنکا کو اس کی پہلی اننگز میں 166 رنز پر آل آؤٹ کر دیا ہے۔ پاکستان نے سری لنکا کے خلاف دو میچوں کی سیریز کے دوسرے اور آخری ٹیسٹ کے پہلے روز سری لنکا کی پہلی اننگز میں 166 رنز کے جواب میں بیٹنگ کرتے ہوئے دو وکٹوں پر 145 رنز بنائے تھے تاہم دوسرے دن کا کھیل بارش سے زیادہ متاثر ہوا تھا۔


کولمبو ٹیسٹ: پاکستان کی عمدہ بولنگ، ’پہلا دن پاکستان کے نام رہا، لڑکو اس فارم کو قائم رکھنا‘

پاکستان کے بولروں نے عمدہ کارکردگی کا مظاہرہ کرتے ہوئے سری لنکا کو صرف 166 پر آؤٹ کر دیا سری لنکا کے شہر کولمبو میں کھیلے جا رہے دوسرے اور آخری ٹیسٹ میچ میں پاکستانی بولرز نے شاندار کارکردگی دکھاتے ہوئے سری لنکا کو پہلی اننگز میں 166 رنز پر آل آؤٹ کر دیا ہے۔  پاکستان نے سری لنکا کے خلاف دو میچوں کی سیریز کے دوسرے اور آخری ٹیسٹ کے پہلے روز سری لنکا کی پہلی اننگز میں 166 رنز کے جواب میں بیٹنگ کرتے ہوئے دو وکٹوں پر 145 رنز بنا لیے ہیں۔  پاکستان کرکٹ ٹیم کو اننگز کے آغاز میں ہی امام الحق کا نقصان اٹھانا پڑا۔ تاہم عبداللہ شفیق اور شان مسعود نے پراعتماد انداز میں کھیلتے ہوئے نصف سنچریاں سکور کی ہیں۔  کولمبو میں کھیلے جا رہے سیریز کے دوسرے ٹیسٹ میں سری لنکا کے کپتان نے ٹاس جیت کر پہلے بیٹنگ کا فیصلہ کیا جو ان کے لیے درست ثابت نہیں ہوا۔  پاکستانی بولرز نے سری لنکن بلے بازوں کو اننگز کے آغاز سے ہی دباؤ میں رکھا اور بہترین لائن و لینتھ کا استعمال کرتے ہوئے پوری ٹیم کو 166 رنز پر ڈھیر کر دیا۔  اس کے بعد چندیمل اور ڈی سلوا نے پانچویں وکٹ کے لیے 85 رنز کی شراکت قائم کر کے سری لنکا کا مجموعی سکور 121 رنز پر پہنچا دیا، تاہم نسیم شاہ نے دنیش چندیمل کو آؤٹ کیا اور اس شراکت داری کو توڑا۔ یاد رہے کہ یہ ٹیسٹ سیریز آئی سی سی ورلڈ ٹیسٹ چیمپئن شپ 2023-25 کا حصہ ہے اور پاکستان نے پہلے ٹیسٹ میچ میں فتح حاصل کی تھی۔  سیریز کے دوسرے اور فائنل ٹیسٹ میچ کے لیے پاکستان کی ٹیم میں کوئی تبدیلی نہیں کی گئی ہے جبکہ سری لنکا نے اپنی ٹیم میں دو تبدیلیاں کرتے ہوئے فاسٹ بولرز وشوا فرنینڈو اور کاسن راجیتھا کی جگہ آسیتھا فرنینڈو اور دلشان مدوشنکا کو شامل کیا گیا ہے۔ جبکہ سری لنکا کے لیے چھ ون ڈے اور 11 ٹی 20 کھیلنے والے بائیں ہاتھ کے فاسٹ باؤلر مدوشنکا نے اپنا ٹیسٹ ڈیبیو کیا ہے۔ دوسرے ٹیسٹ میں پاکستانی بولرز کے شاندار بولنگ سپیل کے باعث سری لنکا کے صرف 166 رنز پر آؤٹ ہو جانے پر سوشل میڈیا صارفین بولرز کو داد دینے کے ساتھ ساتھ بابر اعظم کی کپتانی کی بھی تعریف کر رہے ہیں۔ ایک سوشل میڈیا صارف نے پاکستانی بولرز کی تعریف کرتے ہوئے لکھا کہ ’پاکستان اور بابر اعظم کی جانب سے شاندار کارکردگی کا مظاہرہ، ان کی ذہانت کی وجہ سے سری لنکا صرف 166 رنز ہی بنا سکا جو کولمبو میں سری لنکا کا سب سے کم ٹوٹل ہے۔‘ جبکہ ایک صارف نے پاکستانی بولر نسیم شاہ کی تعریف کرتے ہوئے لکھا کہ ’سیریز سے قبل میں نے کہا تھا کہ گذشتہ ایک سال میں شاہین آفریدی کی غیرحاضری میں نسیم شاہ تیز بولنگ کا لیڈر بن گیا ہے اور اس نے ہمیں اس سیریز میں مایوس نہیں کیا۔ یہ پاکستان کا بہت خاص ٹیلنٹ ہے۔‘


Summary: انڈیا کی خواتین کرکٹ ٹیم کی کپتان ہرمن پریت کور بنگلہ دیش کے خلاف آخری ون ڈے میں اپنے رویے کی وجہ سے تنقید کی زد میں ہیں۔

ہرمن پریت کور کے رویے پر تنقید: ’انڈین ٹیم کی اچھی کارکردگی میں ناکامی ناراض ہونے کی وجہ ہو سکتی ہے‘

انڈیا کی خواتین کرکٹ ٹیم کی کپتان ہرمن پریت کور بنگلہ دیش کے خلاف آخری ون ڈے میں اپنے رویے کی وجہ سے شدید تنقید کی زد میں ہیں۔ میزبان بنگلہ دیش کی کپتان نگار سلطانہ نے کہا ہے کہ ہرمن پریت کو بطور کھلاڑی بہتر برتاؤ کرنا چاہیے تھا۔ ساتھ ہی سابق انڈین کرکٹر انجم چوپڑا نے بھی ہرمن پریت کور کو اپنے رویے پر توجہ دینے کا مشورہ دیا ہے۔ لیکن سابق انڈین کرکٹر انجم چوپڑا نے ہرمن پریت کور سے کہا ہے کہ وہ اپنے رویے اور الفاظ کے بارے میں مستقبل میں محتاط رہیں۔ انڈیا اور بنگلہ دیش کی خواتین کرکٹ ٹیموں کے درمیان ہفتہ کو شیر بنگال نیشنل کرکٹ سٹیڈیم میں کھیلا گیا۔ تیسرا اور آخری ون ڈے میچ برابری پر ختم ہوا اور تین میچوں کی ون ڈے سیریز 1-1 سے برابری پر ختم ہوئی۔ گذشتہ روز جب انڈین خواتین کرکٹ ٹیم کی کپتان ہرمن پریت کور تیسرے ون ڈے میں کیچ آؤٹ ہوئیں تو انھوں نے امپائر کے فیصلے پر اعتراض کیا اور وکٹ پر زور سے بیٹ دے مارا۔ ہرمن پریت کور صرف اسی وجہ سے سرخیوں میں نہیں آئیں۔ انھوں نے میچ کے بعد کی تقریب کے دوران کچھ ایسا ہی کہا جس پر انھیں تنقید کا نشانہ بنایا جا رہا ہے۔ انھوں نے کہا: ’مجھے لگتا ہے کہ ہمیں اس کھیل سے بہت کچھ سیکھنے کو ملا ہے۔ یہاں تک کہ کرکٹ کے علاوہ بھی ہم اس قسم کی امپائرنگ سے حیران ہیں۔ اگلی بار جب ہم بنگلہ دیش آئیں گے تو ہم اس بات کو یقینی بنائیں گے کہ ہمیں اس قسم کی امپائرنگ سے نمٹنا پڑے گا اور ہم اس کے مطابق خود کو تیار کریں گے۔‘ بنگلہ دیش خواتین کرکٹ ٹیم کی کپتان نگار سلطانہ انڈین خواتین کرکٹ ٹیم کو پہلے میچ میں بنگلہ دیش کے ہاتھوں 40 رنز سے شکست ہوئی تھی جبکہ دوسرے میچ میں انڈین ٹیم نے 108 رنز سے کامیابی حاصل کی تھی۔ تیسرے ون ڈے میں بنگلہ دیش نے انڈین ٹیم کے سامنے 225 رنز کا ہدف رکھا تھا لیکن انڈین خواتین کرکٹ ٹیم 49.3 اوورز میں 225 رنز پر آل آؤٹ ہو گئی۔ بنگلہ دیش کی کپتان نگار سلطانہ سے بھی میچ کے بعد ہرمن پریت کور کے رویے پر سوال کیے گئے۔ اس کے علاوہ پچھلے سال انگلینڈ کے خلاف تین میچوں کی ون ڈے سیریز کا آخری میچ میں دیپتی شرما نے مانکڈنگ (نان سٹرائیکر اینڈ) کو آؤٹ کر کے میچ اور سیریز دونوں جیت لی تھی۔ وہ اب تک ون ڈے میں 37.70 کی اوسط سے کل 3393 رنز بنا چکی ہیں۔ اس کے ساتھ ہی کور نے ٹی 20 میچوں میں بھی 3152 رنز بنائے ہیں۔ ہرمن پریت کور اب تک 150 سے زیادہ ٹی ٹوئنٹی بین الاقوامی میچوں میں بطور کپتان کھیل چکی ہیں۔ اس معاملے میں انھوں نے ہندوستانی کرکٹ ٹیم کے کپتان روہت شرما کو بھی پیچھے چھوڑ دیا ہے۔


پاکستان ایمرجنگ ایشیا کپ کا فاتح: ’اب بس بابر اعظم کا انڈیا کے سامنے ورلڈ کپ ٹرافی اٹھانے کا انتظار ہے‘

پاکستان کی اے کرکٹ ٹیم نے عمدہ کارکردگی کی بدولت ایمرجنگ ایشیا کپ کے فائنل میں انڈیا کو 128 رنز سے شکست دے کر ٹائٹل اپنے نام کر لیا ہے۔  سری لنکا کے شہر کولمبو میں کھیلے گئے فائنل میچ میں انڈیا کی اے ٹیم کے کپتان یش دھول نے ٹاس جیت کر پہلے بولنگ کا فیصلہ کیا جو ان کے لیے غلط ثابت ہوا۔ انڈیا نے ٹاس جیت کر پاکستان کو پہلے کھیلنے کی دعوت دی اور پاکستان نے مقررہ اوورز میں آٹھ وکٹوں پر 352 رنز بناتے ہوئے انڈیا کی اے ٹیم کو جیت کے لیے 353 رنز کا ہدف دیا۔ انڈین ٹیم کا مجموعی سکور 157 تک پہنچا ہی تھا کہ نیشانت سندھو بھی 10 رنز بنا کر آوٹ ہو گئے۔ اس کے فوراً بعد انڈین اے ٹیم کے کپتان یش دھول بھی صرف 39 رنز بنانے کے بعد سفیان کو وکٹ دے بیٹھے۔ پاکستان کی ٹیم کو اس وقت مشکل کا سامنا کرنا پڑا جب 183 کے مجموعے پر عمیر بن یوسف کے آؤٹ ہونے کے بعد قاسم اکرم اور کپتان محمد حارث بھی یکے بعد دیگرے پویلین لوٹ گئے اور پاکستان کی اے ٹیم 187 رنز پر پانچ وکٹیں گنوا بیٹھی۔  میچ کے اختتامی اوورز میں محمد وسیم جونیئر نے کچھ جارحانہ انداز اپنایا  اور پاکستان اے ٹیم مقررہ اوورز میں آٹھ وکٹوں کے نقصان پر 352 رنز کا مجموعی سکور بورڈ پر سجانے میں کامیاب رہی۔ پاکستان اے نے میچ میں 128 رنز سے فتح حاصل کرنے کے ساتھ ساتھ ایمرجنگ ایشیا کے ٹائٹل کا کامیابی سے دفاع بھی کر لیا۔ یاد رہے کہ  2019 میں  ڈھاکہ میں کھیلے گئے ایمرجنگ ایشیا کپ فائنل میں پاکستان کی اے ٹیم نے بنگلہ دیش کو 77 رنز سے ہرایا تھا۔ اس ٹیم کے کپتان سعود شکیل تھے۔ پاکستان اے ٹیم کی جانب سے ایمرجنگ ایشیا کپ کے فائنل میں انڈیا کو شکست دینے کے بعد پاکستانی سوشل میڈیا صارفین خوشی سے پھولے نہیں سما رہے۔۔۔کوئی آج دن اچھا ہونے کی بات کر رہا ہے تو کوئی ایک ہی دن میں کھیلوں کی دنیا سے پاکستان کے لیے دو بڑی خوشخبریوں کا ذکر کر رہا ہے۔ ایسے میں ایک سوشل میڈیا صارف نے لکھا کہ ’اب تو میں بس بے صبری سے 15 اکتوبر کو انڈیا اور پاکستان کے میچ کا انتظار کر رہا ہوں۔ بابر اعظم پورے انڈیا کے سامنے ورلڈ کپ ٹرافی اٹھائیں۔ ہمیں اپنے کھلاڑیوں اور ان کی صلاحیت پر یقین ہے کہ وہ اللہ نے چاہا تو جیت کر آئے گے۔‘ ایک جذباتی کرکٹ فین نے ورلڈ کپ 2023 کے پرومو کا ذکر کرتے ہوئے لکھا کہ ’آپ نے ہمیں پرومو سے ہٹایا ہم نے آپ کو فائنل سے نکال باہر کیا۔‘


ورلڈ جونیئر سکواش چیمپیئن حمزہ خان: ’برتری ملی تو خیال آیا کہ اب جیت گیا ہوں، لیکن اسے سر پر سوار نہیں کیا‘

آسٹریلیا کے شہر میلبورن میں کھیلے جانے والے ورلڈ جونیئر سکواش چیمپیئن شپ کے فائنل میں حمزہ خان نے مصر کے محمد زکریا کو شکست دے کر 37 برس بعد یہ ٹرافی پاکستان کو جتوا دی ہے۔  حمزہ خان نے پہلے سیٹ میں شکست کے بعد میچ میں بہترین واپسی کرتے ہوئے محمد زکریا کو تین ایک سے شکست دی۔ اس دوران کمنٹیٹر حمزہ خان کے ٹیلنٹ کو سراہتے رہے اور ان کی جیت پر ایک کمنٹیٹر نے کہا کہ ’حمزہ خان شو میں خوش آمدید۔۔۔ آج پاکستانی سکواش کی واپسی ہوئی ہے۔‘ اس سے قبل، سنہ 1986 میں آخری بار جان شیر خان پاکستان کی نمائندگی کرتے ہوئے جونیئر سکواش چیمپیئن بنے تھے۔ اسی سال انھوں نے آسٹریلیا کے کریس ڈٹمر اور پاکستان کے جہانگیر خان کو شکست دے کر سینیئر ورلڈ اوپن بھی جیتا تھا۔ خیال رہے کہ پاکستان 15 سال بعد سکواش کے کھیل میں کسی عالمی ٹرافی کے فائنل میں پہنچا تھا، اس سے قبل سنہ 2008 میں عامر اطلس خان نے ورلڈ جونیئر چیمپیئن شپ کا فائنل کھیلا تھا جس میں انھیں شکست ہوئی تھی۔  خیال رہے کہ اس میچ سے قبل حمزہ خان نے 81 منٹ تک جاری رہنے والے سیمی فائنل میں فرانسیسی کھلاڑی میلول سیانیمینیکو کو شکست دے کر فائنل میں جگہ بنائی تھی۔ ’جہاں انڈیا اپنے آٹھ کھلاڑیوں اور مصر اپنے 14 کھلاڑیوں کے ساتھ شرکت کر رہا تھا ہم نے اپنا ایک کھلاڑی بھیجا۔ اس کا سارا کریڈٹ پاکستان سکواش فیڈریشن کے صدر کو جاتا ہے کہ انھی کی یہ پلاننگ تھی کہ ہم نے اس چیمپیئن شپ میں کس حکمت عملی سے شریک ہونا ہے۔‘  ظفریاب اقبال کے مطابق ’سنہ 1986 میں جان شیر خان نے چیمپیئن شپ جیتی تھی جس کے بعد آج ہم جیتے ہیں۔ یہ وہ زمانہ تھا جب پی آئی اے سمیت مختلف ڈپارٹمنٹ سپورٹ کرتے تھے۔ آج کے میچ میں پوری دنیا سے 128 کھلاڑیوں نے حصہ لیا تھا جن سب کو ہرا کر اس نے پاکستان کا پرچم بلند کیا۔‘ انھوں نے امریکی شہر فلاڈیلفیا میں 2021 کے دوران یو ایس جونیئر اوپن جیتا تھا۔ حمزہ خان کے مطابق یہ مقابلہ کھیلنے کے لیے انھیں ان کے والد نے ٹکٹ خرید کر دیا تھا جو کہ سول ایوی ایشن میں ملازمت کرتے ہیں۔  فروری 2023 کے دوران نور زمان اور حمزہ خان نے چنائی میں پاکستان کو انڈیا کے خلاف ایشین جونیئر سکواش چیمپیئن شپ 2023 میں فتح دلائی تھی۔  انھوں نے بوسٹن میں اپنے ماموں شاہد زمان خان کے ساتھ ٹریننگ کی ہے جو پاکستان کے بہترین سکواش کھلاڑیوں میں سے ایک اور سابق ورلڈ نمبر 14 رہ چکے ہیں۔ اس کے بعد انھوں نے ہیوسٹن میں جہانزیب خان اور مصری کوچ عمر عبدالعزیز کے ساتھ ٹریننگ کی۔


چھ دن ڈرم بجا کر عالمی ریکارڈ بنانے والا شخص: ’اگر کوئی یہ ریکارڈ توڑنا چاہتا ہے تو میں مدد کرنے کو تیار ہوں‘

شمالی آئر لینڈ کے 45 سالہ ایلسٹر براؤن نے ڈرم بجانے کا عالمی ریکارڈ توڑ دیا ہے۔ اس سے قبل 134 گھنٹے تک ڈرم بجا کر ایلسٹر نے ہی ایک نیا ریکارڈ قائم کیا تھا تاہم اس بار انھوں نے 150 گھنٹے تک ڈرم بجا کر اپنا ہی ریکارڈ بہتر کیا۔ یہ ریکارڈ بنانے میں ان کو چھ دن لگے۔ انھوں نے گزشتہ اتوار کو ڈرم بجانا شروع کیا تھا اور ہفتے کے دن ریکارڈ قائم کرنے کے بعد یہ سلسلہ روک دیا گیا۔ ایلسٹر نے اپنی پارٹنر شیرون ڈیگن کی یاد میں یہ کام کیا جو سرطان کی وجہ سے جنوری 2021 میں وفات پا گئی تھیں۔ اپنے نیا عالمی ریکارڈ حاصل کرنے کے بعد انھوں نے کہا کہ ان کے دوستوں کی حمایت کے ساتھ ساتھ ان کی پارٹنر کی یاد نے ان کو کامیابی حاصل کرنے میں مدد دی۔ اس سے پہلے بھی ایلسٹر ڈرم بجانے کا ریکارڈ قائم کر چکے ہیں۔ 2003 میں انھوں نے 58 گھنٹے تک ڈرم بجایا تھا اور پھر 2008 میں 103 گھنٹے تک ڈرم بجا کر انھوں نے ایک بار پھر ریکارڈ قائم کیا۔ انھوں نے کہا کہ ماضی کی کوششوں نے ہی ان کو اس بار ریکارڈ توڑنے میں مدد دی۔ واضح رہے کہ گینیز بک آف ورلڈ ریکارڈ کے قوانین کے تحت ایلسٹر اس ریکارڈ کو بنانے کی کوشش کے دوران ہر ایک گھنٹے کے بعد پانچ منٹ کا وقفہ لے سکتے تھے۔ انھوں نے ہر بار وقفہ نہیں لیا تاکہ وہ یہ وقت اکھٹا کر سکیں اور زیادہ دیر کے لیے آرام کر سکیں۔ تاہم جمعے کی صبج تک، جب ان کو ڈرم بجاتے ہوئے پانچ دن ہو چکے تھے، ایلسٹر صرف دو گھنٹے کے لیے ہی سو سکے۔ وہ بتاتے ہیں کہ ’میرا جسم صبح سویرے مجھے سونے پر مجبور کر سکتا ہے تو میری ٹیم کا کام تھا کہ مجھے جگا کر رکھے تاکہ میں درست وقت پر وقفہ لوں اور ضرورت کے حساب سے آرام کروں۔‘ ایلسٹر نے بتایا کہ ’شیرون کی وفات کے بعد میں نے پینکرئیٹک کینسر چیریٹی کے لیے پیسہ اکھٹا کیا اور اب میں مائنڈ نامی تنظیم کے لیے بھی پیسے اکھٹے کر رہا ہوں کیوں کہ شیرون کی وفات کے بعد مجھے بھی ذہنی صحت کے مسائل سے گزرنا پڑا تھا۔‘ واضح رہے کہ گزشتہ دو دہائیوں کے دوران یہ ریکارڈ کئی بار ٹوٹ چکا ہے۔ اگرچہ اس بار ان کا دورانیہ کافی متاثر کن ہے، ایلسٹر کا ماننا ہے کہ ان کا نیا ریکارڈ بھی توڑا جا سکتا ہے۔ انھوں نے کہا کہ ’اگر کوئی یہ ریکارڈ توڑنا چاہتا ہے تو میں ان کی مدد کرنے کو تیار ہوں۔‘ انھوں نے ریکارڈ توڑنے کے بعد کے ارادے پر بات کرتے ہوئے کہا کہ ’سب سے پہلے تو میں بیٹھنے کے لیے کوئی آرامدہ جگہ تلاش کروں گا اور پھر شاید میں سو جاؤں گا۔‘


Summary: بالی وڈ کے سپر سٹار شاہ رُخ خان کا ورلڈ کپ کی ٹرافی کے ساتھ رومانس جبکہ وکٹ لینے کے بعد شاہین آفریدی کا اپنے مخصوص انداز میں جشن۔۔۔ یہ دونوں چیزیں آئندہ ورلڈ کپ کے لیے بنائی گئی تشہیری ویڈیو میں دیکھنے کو ملتی ہیں۔

کرکٹ ورلڈ کپ کے اشتہار میں شاہ رخ کا ٹرافی کے ساتھ ’رومانس‘ مگر آئی سی سی ’بابر کو بھول گیا‘

بالی وڈ کے سپر سٹار شاہ رُخ خان کا ورلڈ کپ کی ٹرافی کے ساتھ رومانس جبکہ وکٹ لینے کے بعد شاہین آفریدی کا اپنے مخصوص انداز میں جشن۔۔۔ یہ دونوں چیزیں رواں برس ہونے والے کرکٹ ورلڈ کپ کے لیے بنائی گئی تشہیری ویڈیو میں دیکھنے کو ملتی ہیں۔  اس کی وجہ یہ ہے کہ جہاں بعض فینز کو ’اِٹ ٹیکس ون ڈے‘ نامی یہ تشہیری فلم بہت پسند آئی ہے وہیں کچھ ایسے لوگ بھی ہیں جو اس میں اپنی ٹیموں کی نمائندگی سے خوش نہیں اور ان کا خیال ہے کہ اس میں زیادہ توجہ انڈیا اور انگلینڈ کے کھلاڑیوں کو دی گئی ہے۔  روہت شرما شاداب کو چھکا لگاتے ہیں اور شاہین وکٹ لینے کے بعد اپنے مخصوص انداز میں جشن مناتے ہیں۔ اس اشتہار کا اختتام دھونی کے چھکے اور پھر شبھمن گل پر ہوتا ہے۔  اس اشتہار میں بالی وڈ کے سپر سٹار شاہ رخ خان کے علاوہ معروف کھلاڑی جے پی ڈومینی، شبھمن گل، دنیش کارتک، موجودہ ورلڈ کپ فاتح اوین مورگن، متایا مُرلیدھرن، جونٹی روڈز اور دیگر شامل ہیں۔  آئی سی سی کے سربراہ جیوف الاردیس نے اس کی رونمائی کے موقع پر کہا ہے کہ ’کرکٹ اور سنیما انڈیا کے دل میں بستے ہیں اور اس لیے ہم نے دونوں کا امتزاج پیش کیا ہے۔ بالی وڈ سپر سٹار شاہ رخ خان اور کرکٹرز کی اس لائن اپ کے ساتھ ہمارا اس ملک سے تعلق مزید گہرا ہو گا جس سے ہم دنیا بھر کی توجہ بھی حاصل کر سکیں گے۔‘ اگر بات اس تشہیری فلم پر آنے والے ردعمل پر کی جائے تو فینز کی ایک بڑی تعداد اس میں شاہ رُخ خان کو ٹرافی کے ساتھ ’رومانس‘ کرتا دیکھ کافی خوش ہے۔ شاہ رخ کی ورلڈ کپ ٹرافی کے ساتھ تصویر پر سندھیہ نامی صارف نے کہا کہ اداکارہ انوشکا شرما نے ایک انٹرویو میں بتایا تھا کہ ’شاہ رخ ایک مائیک کے ساتھ بھی رومانس کر سکتے ہیں۔ وہ اس مائیک کو اسی محبت کی نگاہ سے دیکھ سکتے ہیں جیسے وہ دنیا کی سب سے خوبصورت خاتون ہو۔‘ اس ویڈیو پر تبصرہ کرتے ہوئے کرکٹ تجزیہ کار جارج ڈوبیل نے کہا کہ اس میں انڈیا اور انگلینڈ کا کافی زیادہ ذکر ہے جبکہ پاکستان کو کم دکھایا گیا ہے۔ ویسٹ انڈیز اس بار ورلڈ کپ کا حصہ نہیں مگر اس کے باوجود اس کے کھلاڑیوں کو دکھایا گیا ہے۔ ’کرکٹ کی دنیا بہتر کی مستحق ہے۔‘ پاکستان کے علاوہ بعض دیگر ٹیموں کے فینز نے بھی اس ویڈیو پر اعتراض کیا۔ بشیر غروال پوچھتے ہیں کہ ’کیا یہ ورلڈ کپ کا پرومو ہے؟ افغانستان وہ ٹیم ہے جس نے براہ راست کوالیفائی کیا مگر اسے دو منٹ کی ویڈیو میں ایک سیکنڈ کے لیے بھی نہ دکھایا گیا۔‘


Summary: گال ٹیسٹ میں کھیل کے آخری روز پاکستان کو جیت کے لیے 83 رنز درکار تھے اور اس کی چھ وکٹیں گِر چکی تھیں مگر اوپنر امام الحق کی نصف سنچری کی بدولت پاکستان نے 131 رنز کا ہدف حاصل کر لیا۔

گال ٹیسٹ: امام کی نصف سنچری نے پاکستان کو سیریز میں ایک صفر کی برتری دلا دی

گال میں کھیلے گئے ٹیسٹ میچ میں پاکستان نے سری لنکا کو چار وکٹوں سے شکست دی ہے اور دو میچوں کی سیریز میں ایک صفر کی برتری حاصل کر لی ہے۔ کھیل کے آخری روز پاکستان کو جیت کے لیے 83 رنز درکار تھے اور اس کی چھ وکٹیں گِر چکی تھیں مگر اوپنر امام الحق کی نصف سنچری کی بدولت پاکستان نے 131 رنز کا ہدف حاصل کر لیا۔ سعود شکیل نے 30 جبکہ بابر اعظم نے 24 رنز بنا کر ان کا ساتھ دیا۔  سری لنکن سپنر پرابتھ جیسوریا نے پانچویں روز بھی پاکستانی بلے بازوں پر دباؤ برقرار رکھا اور 56 رنز دے کر کل چار وکٹیں حاصل کیں۔ انھوں نے عبدااللہ شفیق، شان مسعود، بابر اعظم اور سرفراز احمد کو آؤٹ کر کے پاکستان کو مشکل میں ڈالے رکھا۔  پاکستان کی پہلی اننگز میں ڈبل سنچری بنانے والے بلے باز سعود شکیل کو میچ کا بہترین کھلاڑی قرار دیا گیا ہے۔ اس موقع پر ان کا کہنا تھا کہ ’میں صرف پارٹنرشپ بنانے کی کوشش کر رہا تھا اور مثبت انداز میں رنز کی تلاش میں تھا۔  چوتھے روز کے اختتام پر پاکستان نے تین وکٹوں کے نقصان پر 48 رنز بنا رکھے تھے جبکہ کریز پر کپتان بابر اعظم اور اوپنر امام الحق موجود تھے۔   چوتھے روز سری لنکا کے اوپنر نیشان مادھشکا آٹھ اور دیمتھ کرونارتنے نے چھ رنز کے ساتھ اپنی اننگز کا آغاز کیا لیکن جلد ہی پاکستان کو پہلی کامیابی ملی اور دیمتھ کرونارتنے 20 رنز بنا کر پویلین لوٹ گئے، وہ سپنر ابرار احمد کا نشانہ بنے۔ سری لنکا کے آخری کھلاڑی کاسن راجیتھا کو ابرار احمد نے پانچ رنز پر چلتا کیا اور اس طرح سری لنکا کی پوری ٹیم دوسری اننگز میں 279 رنز بنا کر آؤٹ ہوگئی اور پاکستان کو جیت کے لیے 131 رنز کا ہدف دیا۔ پاکستان کی ٹیم نے آسان ہدف کی جانب متاثر کن آغاز نہیں کیا اور اننگز کی ابتدا ہی میں 16 کے مجموعے پر عبداللہ شفیق جے سوریا کی گیند پر صرف آٹھ رنز بنا کر آؤٹ ہو گئے۔  گال ٹیسٹ کے چوتھے روز کھیل کے اختتام پر پاکستان نے 131 کے ہدف کے تعاقب میں تین وکٹوں پر 48 رنز بنائے ہیں اور اسے جیت کے لیے مزید 83 رنز درکار ہیں۔ یاد رہے کہ گال میں کھیلے جارہے سیریز کے پہلے ٹیسٹ میچ میں سری لنکا نے پاکستان کے خلاف ٹاس جیت کر پہلے بیٹنگ کا فیصلہ کیا تھا اور پہلی اننگز میں دھننجیا ڈی سلوا کی سنچری کی بدولت 312 رنز بنائے تھے جبکہ پاکستان نے اپنی پہلی اننگز میں سعود شکیل کی شاندار ڈبل سنچری کی مدد سے 461 رنز بنا کر اننگز میں 149 رنز کی برتری حاصل کر لی تھی۔ جبکہ سعد نامی صارف نے بھی اس ٹیسٹ میں پاکستان کی مستحکم پوزیشن کا سہرا بہتر فیلڈنگ اور بابر اعظم کی کپتانی کے سر سجایا۔


’اگر اسرافیل نا پہنچتا تو میں عزرائیل کے ساتھ کہیں جا چُکا ہوتا‘

ڈاکٹر آصف نے بی بی سی کو بتایا کہ ’جب میں نے کیمپ تھری سے فور کی جانب اپنا سفر شروع کیا تو موسم اچھا تھا مگر رات کا وقت تھا اور چاند 16ویں کا تھا، چاند کی چمک کی وجہ سے پہلے مجھے تکلیف شروع ہوئی اور جب ایک دم سے تیز ہوائیں چلنے لگیں تو میری آنکھیں دھندلا گئیں۔‘ کوہ پیما محبوب علی کے مطابق سنو بلائنڈنیس کوہ پیمائی کے دوران کوہ پیماؤں کو متاثر کرنے والی ایسی بیماری ہے جس کی وجہ سے ان کی آنکھیں بُری طرح متاثر ہوتی ہیں۔ ان کا کہنا ہے کہ نانگا پربت جیسے بلند پہاڑوں پر سنو بلائنڈنیس کا خطرہ ہر وقت موجود رہتا ہے اور اس خطرے سے بچاؤ کے لیے خصوصی قسم کی عینک استعمال کی جاتی ہے۔ محبوب علی کا کہنا تھا کہ ’برف پر جو دھوپ پڑتی ہے اس میں چمک بہت زیادہ ہوتی ہے۔ اس سے بہت تیز ریفلیکشن یا عکس پیدا ہوتا ہے جو آنکھوں کو خراب کرتا ہے۔ اس کی دوسری وجہ تیز ہوا کا چلنا ہوتا ہے جو آنکھوں کے اوپری حصے کو متاثر کرتا ہے۔ اس سے آنکھوں میں جلن پیدا ہوتی ہے اور آنکھیں کھولنا ممکن نہیں رہتا۔‘ ڈاکٹر آصف نے بتایا کہ ’اب آہستہ آہستہ مجھے فراسٹ بائٹ کا سامنا تھا جس کی وجہ سے میری ناک اور میرے ہاتھوں کی اُنگلیاں اور پاؤں متاثر ہونا شروع ہوئے، میں اپنے جسم کو گرم رکھنے کی کوشش میں تھا اور میرا مقابلہ نانگا پربت کی جما دینے والی تیز ٹھنڈی ہواؤں سے تھا۔‘ کوہ پیمائی کی دوران فراسٹ بائٹ ایک ایسا مسئلہ ہے کہ جس کی وجہ سے انسانی جلد اور اس کے نیچے موجود خون کی نالیاں منفی درجہ حرارت کی وجہ سے جمنا شروع ہو جاتی ہیں اور یہ عمل انتہائی تکلیف دہ ہوتا ہے۔  ڈاکٹر آصف کے دونوں ہاتھوں کی اُنگلیاں، اُن کی ناک اور دونوں پاؤں فراسٹ بائٹ کی وجہ سے متاثر ہوئے۔ ڈاکٹر آصف کے مطابق جب اسرافیل اُن کے پاس کیمپ فور پر پہنچے تو وہ نانگا پربت سمٹ کرنے کے لیے پُر اُمید تھے اور مکمل فٹ تھے، مگر جس جگہ وہ لیٹے ہوئے تھے اُن سے کُچھ فاصلے پر ایک پولینڈ کے کوہ پیما کی خیمے میں وفات ہو چُکی تھی۔ مگر اسرافیل نے اُن کو یہ بات نہیں بتائی۔  ڈاکٹر آصف نے بی بی سی کو بتایا کہ ’گھر والوں کا خیال تو دل و دماغ میں تھا اور ہے بھی مگر کوہ پیمائی اُن کا صرف شوق نہیں بلکہ ایک جنون ہے اور یہ کبھی ختم نہیں ہوگا۔‘


سعود شکیل کی ڈبل سنچری: ’11 سالہ بلے باز کی دلیری دیکھ کر کہہ دیا تھا کہ یہ پاکستان کے لیے کھیلے گا‘

اس دوران کلب مینیجر اعظم خان نے ایک 11 سالہ بلے باز کو بیٹنگ کے لیے بھیجنے کا فیصلہ کیا۔ وہاں کھڑے اکثر کھلاڑیوں نے انھیں کہا کہ ایسا نہ کریں اسے گیند لگ سکتی ہے تاہم اس 11 سالہ لڑکے نے خاصی دلیری سے بیٹنگ کی، جس کے بعد  اعظم خان نے وہاں کھڑے سرفراز احمد اور اسد شفیق سے کہا کہ دیکھنا یہ لڑکا ایک دن پاکستان کرکٹ ٹیم میں کھیلے گا۔ یہ 11 سالہ بلے باز سعود شکیل تھے جنھوں نے آج سری لنکا میں ریکارڈ توڑ ڈبل سنچری بنا کر پاکستان کو گال ٹیسٹ کے تیسرے روز ایک مستحکم پوزیشن پر لا کھڑا کیا ہے۔ گال ٹیسٹ میں سعود شکیل ایک ایسے موقع پر بیٹنگ کے لیے کریز پر آئے جب پاکستان کے صرف 76 رنز پر تین کھلاڑی پویلین لوٹ چکے تھے اور جلد یہ سکور 101 پر پانچ کھلاڑیوں کے نقصان تک جا پہنچا تھا۔ سری لنکا کو پاکستان پر اب بھی 112 رنز کی برتری حاصل تھی اور آغا سلمان اس لائن اپ میں آخری مستند بلے باز تھے۔  سعود وہ پہلے پاکستانی بلے باز ہیں جنھوں نے سری لنکا میں ڈبل سنچری بنائی ہے۔ ان کے ٹیسٹ کریئر کا بہترین آغاز ہوا ہے اور وہ اب تک ہر ٹیسٹ میچ میں کم از کم ایک اننگز میں تو نصف سنچری یا اس سے زیادہ رنز سکور کر چکے ہیں۔ فی الحال ان کی بیٹنگ اوسط 98.5 کی ہے۔ ان کی اس اننگز کی بدولت پاکستان سری لنکا پر 149 رنز کی برتری لینے میں کامیاب ہوا اور تیسرے دن کے اختتام پر جب پاکستان کی ٹیم آل آؤٹ ہوئی تو پاکستان کا سکور 416 رنز تھا۔ سری لنکا میں بیٹنگ عموماً پاکستانی بلے بازوں کے لیے خاصی مشکل رہی ہے اور ماضی میں سری لنکن سپنرز متایا مرلی دھرن، رنگنا ہیرتھ اور اب جے سوریا پاکستانی بلے بازوں کی مشکلات میں اضافہ کرتے رہے ہیں۔ سعود شکلیل نے فرسٹ کلاس کرکٹ میں بھی رنز کے انبار لگائے ہیں۔ 65 فرسٹ کلاس میچوں میں انھوں نے 16 سنچریوں اور 23 نصف سنچریوں کی مدد سے 4844 رنز بنائے ہیں۔ فرسٹ کلاس کرکٹ میں ان کا ٹاپ سکور 187 تھا۔ آج ان کی اننگز کی خاص بات یہ بھی تھی کہ انھوں نے دن کا زیادہ حصہ پاکستانی بولرز کے ساتھ بیٹنگ کرتے ہوئے گزارا اور پہلے نعمان علی اور پھر نسیم شاہ کے ساتھ بالترتیب 52 اور 94 رنز کی شراکت بنا کر اس بات کو یقینی بنایا کہ پاکستان کو سری لنکا پر 149 رنز کی بھاری برتری حاصل ہو جائے۔  پاکستان کے لیے ٹیسٹ میچوں میں سب سے زیادہ رنز بنانے والے سابق کپتان یونس خان نے ایک ٹویٹ میں کہا کہ میں  سعود شکیل کی اننگز سے خوب محظوظ ہوا۔ انھوں نے سویپ بھی مارے اور بہترین انداز میں بولرز کے ساتھ بیٹنگ  کا فائدہ اٹھایا۔


Summary: شاہین شاہ آفریدی گال ٹیسٹ کے پہلے روز اپنے دوسرے ہی اوور میں سری لنکن اوپنرکو آؤٹ کر کے ٹیسٹ میچوں میں 100ویں وکٹ حاصل کرنے والے 19ویں پاکستانی بالر بن گئے۔ انھوں نے میچ کے پہلے سیشن میں تین کھلاڑیوں کو آؤٹ کیا۔

گال ٹیسٹ: دھننجایا اور میتھیوز کی عمدہ شراکت، ’شاہین نے ممکن بنایا کہ پاکستان میچ میں ٹاپ پر رہے‘

شاہین آفریدی نے 100ویں وکٹ حاصل کرنے کے ساتھ ساتھ میچ کے پہلے سیشن میں تین وکٹیں حاصل کیں ایک برس قبل جس میدان پر پاکستانی فاسٹ بولر شاہین آفریدی کو گھٹنے کی انجری کا سامنا کرنا پڑا تھا، آج وہیں انھوں نے اپنی 100ویں وکٹ حاصل کرنے کے ساتھ ساتھ میچ کے پہلے سیشن میں تین وکٹیں حاصل کر کے پاکستان کو گال ٹیسٹ کے پہلے دن بہترین آغاز فراہم کیا ہے۔ اپنے دوسرے ہی اوور میں انھوں نے اوپنر مدشکا کو آؤٹ کر کے اپنی 100ویں وکٹ حاصل کی۔  اور یوں وہ پاکستان کے لیے 100 وکٹیں حاصل کرنے والے 19ویں بولر بن گئے ہیں۔ سری لنکا کے شہر گال میں ہونے والے دو ٹیسٹ میچوں کی سیریز کے پہلے میچ میں سری لنکا کی کرکٹ ٹیم نے ٹاس جیت کر بیٹنگ کا فیصلہ کیا تو پاکستانی فاسٹ بولر جوڑی شاہین آفریدی اور نسیم شاہ نے عمدہ بولنگ کا مظاہرہ کرتے ہوئے کھانے کے وقفے سے پہلے کا سیشن پاکستان کے نام کیا۔ کھانے کے وقفے سے پہلے ہی سری لنکا کی چار وکٹیں گر چکی تھیں اور میزبان ٹیم دباؤ کا شکار ہو چکی تھی۔ آؤٹ ہونے والوں میں کپتان ڈیمتھ کرونارانتے بھی شامل تھے جنھوں نے 29 رنز بنائے۔ سری لنکن بلے بازوں نشان مادشکہ، دیمتھ کرونارتنے اور کوشل مینڈس تینوں شاہین شاہ آفریدی کا شکار بنے، جبکہ نسیم شاہ نے دنیش چندیمل کو آؤٹ کر کے اپنی اکلوتی وکٹ حاصل کی۔ پہلے سیشن کے آغاز پر ہی بارش کے باعث کھیل کچھ دیر کے لیے تعطل کا شکار ہوا تھا۔ تاہم دوسرے سیشن میں دھننجایا ڈی سلوا اور سینیئر بلے باز اینجلو میتھیوز کی جوڑی نے 131 رنز کی شراکت بنا کر مشکلات کا شکار سری لنکن ٹیم کو سنبھالا۔ گذشتہ سال اتفاق سے سری لنکا کے خلاف جولائی میں ہی ہونے والے ٹیسٹ میچ کے دوران شاہین شاہ آفریدی کو گال کرکٹ گراؤنڈ میں گھٹنے کی انجری ہوئی تھی۔ اس کے بعد انھوں نے ون ڈے اور ٹی ٹوئنٹی کرکٹ تو کھیلی ہے لیکن اب جا کر انھیں ٹیسٹ میچوں میں دوبارہ کھیلنے کا موقع ملا ہے اور آج واپس آتے ہی انھوں نے تین وکٹیں حاصل کی ہیں۔  صحافی ارفع فیروز ذکی نے ٹوئٹر پر لکھا کہ ’فاسٹ بولرز کے لیے گال کی تازہ پچ پر پہلے دو سیشنز بہت اہم ہیں۔ نسیم شاہ اور شاہین آفریدی نے ان تازہ کنڈیشنز کا پورا فائدہ اٹھایا ہے۔ سری لنکن بلے باز گال گراؤنڈ کی لینتھ اور باؤنس کا اندازہ لگانے میں ناکام رہے۔‘ بہرام قاضی لکھتے ہیں کہ سیریز کے ابتدائی سیشن میں شاہین اور نسیم نے چار وکٹیں لیں، شاہین کے پاس 102 ٹیسٹ وکٹس ہیں۔ پاکستان کی پسندیدہ تیز رفتار بولنگ جوڑی نے سری لنکا کو مشکل میں ڈال دیا ہے۔


Summary: آج کل نائجیریا میں عوام پر نت نئے اور انوکھے گنیز ورلڈ ریکارڈ بنانے کا جنون سوار ہے۔  اور وہاں اتنے جلدی اور تیزی نے نت نئے اور انوکھے ورلڈ ریکارڈز بنانے کی کوششیں کی جا رہی ہیں کہ ان کا حساب رکھنا بھی مشکل ہو گیا ہے۔ اور اسی مشکل کا سامنا گینیز ورلڈ ریکارڈ کے ادارے کو بھی ہے۔

عالمی ریکارڈ بنانے کے بخار میں مبتلا ملک جس کے سامنے گنیز ورلڈ ریکارڈ نے بھی ہاتھ جوڑ لیے

آج کل نائجیریا میں عوام پر نت نئے اور انوکھے گنیز ورلڈ ریکارڈ بنانے کا جنون سوار ہے اور وہاں اتنے جلدی اور تیزی سے نت نئے اور انوکھے ورلڈ ریکارڈز بنانے کی کوششیں کی جا رہی ہیں کہ ان کا حساب رکھنا بھی مشکل ہو گیا ہے۔ اسی مشکل کا سامنا گینیز ورلڈ ریکارڈ کے ادارے کو بھی ہے۔ نائجیریا میں حال ہی میں ورلڈ ریکارڈ بنانے کی کوششوں کا جائزہ لیں تو آپ وہاں ورلڈ ریکارڈ بنانے کی کوششوں کے بارے میں جان کر حیران رہ جائیں گے، جیسا کہ مثال کے طور پر ایک شخص نے لگاتار دو سو گھنٹوں تک گانا گایا۔ انھوں نے سو گھنٹوں تک مسلسل کھانا پکایا تھا لیکن گنیز ورلڈ ریکارڈ نے باضابطہ طور پر ان کے کھانا پکانے کے کل وقت کو 93 گھنٹے اور 11 منٹ تسلیم کیا اور یہ وقت بھی عالمی ریکارڈ بنانے کے لیے بہت تھا۔ حتیٰ کہ عالمی ریکارڈ کو درج کرنے والے ادارے گینیز ورلڈ ریکارڈ کو بھی ان تمام کوششوں کا حساب رکھنے اور انھیں پرکھنے میں دشواری کا سامنا ہے۔ تاہم اب ریکارڈ بنانے کی اس کوشش کو ملتوی کر دیا گیا ہے لیکن اس خاتون کا کہنا ہے کہ ان کی 50 گھنٹے تک مالش کرنے کا وقت بھی عالمی ریکارڈ کے لیے بہت ہے۔ اگرچہ انھوں نے اس کے لیے گینیز ورلڈ ریکارڈ کو کوئی باضابطہ درخواست نہیں دی تھی۔ یہ وہ ہی رحجان ہے جہاں نائجیریا میں لوگ ورلڈ ریکارڈ بنانے کی اپنی نت نئی کوششوں کا اعلان خود سے ہی کر رہے ہیں اور وہ اس کے لیے نہ تو عالمی ریکارڈ کا اندراج کرنے والی تنظیم کو درخواست دے رہے ہیں اور نہ ہی ان کے ضوابط پر عمل کر رہے ہیں۔ گینیز ورلڈ ریکارڈ تنظیم کے نمائندے نے بی بی سی کو بتایا کہ ’کسی بھی قسم کی مایوسی یا ناکامی سے بچنے کے لیے یہ جاننا ضروری ہے کہ آپ جس چیز پر ورلڈ ریکارڈ بنانے کی کوشش کر رہے ہیں وہ ادارے کی فہرست میں موجود بھی ہے اور آپ اس کے قوانین اور ضوابط کر عمل کرتے ہوئے یہ کام کر رہے ہیں۔‘ اسی طرح گذشتہ سات روز سے مسلسل رونے والے شخص کو بھی صحت کے مسائل کا سامنا ہے۔ انھوں نے بی بی سی کو بتایا کہ انھیں اس دوران سر میں شدید دردہے، ان کا منھ سوج گیا ہے، ان کی آنکھیں سوجی ہوئی ہیں اور وہ اس دورن 45 منٹ کے لیے اندھے ہو گئے تھے۔ جیسا کہ شیف باکی کو نائجیریا کی ایک ایئر لائن کی طرف سے ایک سال کا مفت سفر کرنے کا انعام دیا گیا ہے، اس کے علاوہ شیف ڈیمی کو نقد تحائف بھی ملے ہیں جبکہ دوسروں نے اپنی کوششوں کے دوران سرِعام عطیات کی درخواست کی ہے۔


ومبلڈن: ٹینِس میں لباس کے سخت قواعد کا 146 برس پرانا تنازع

اپنی تاریخ میں پہلی بار ومبلڈن میں ٹینِس کے مقابلوں کے دوران انتظامیہ نے اپنے ڈریس کوڈ میں نرمی کی ہے۔ یہ قواعد اتنے سخت کیوں ہیں؟ ایلی وائلٹ براملی اس موضوع پر ایک نظر ڈالتی ہیں۔ 146 سال میں پہلی بار ومبلڈن نے خواتین کے لباس میں تبدیلی کی ہے لیکن اس تبدیلی کے ومبلڈن میں ہونے کی وجہ سے، اسے انقلابی تبدیلی کے بجائے ایک ارتقائی تبدیلی سمجھا جائے گا۔ کھلاڑیوں کو اب گہرے رنگ کے انڈر شارٹس پہننے کی اجازت دی گئی ہے۔  اس کا بہت سے کھلاڑیوں نے خیر مقدم کیا ہے۔ جیسا کہ امریکہ کی کوری گاف نے گذشتہ ہفتے سکائی نیوز کو بتایا تھا کہ ’مجھے لگتا ہے یہ یقینی طور پر میرے اور لاکر روم میں موجود دیگر لڑکیوں کے لیے بہت زیادہ تناؤ کو دور کرے گا۔‘ برطانیہ میں ٹینس کی سماجی تاریخ کے مصنف رابرٹ لیک نے بی بی سی کلچر کو بتایا کہ سب سے سفید لباس کا کوڈ ہمیشہ سے ہے۔ ’سفید رنگ پسینہ سب سے بہتر انداز میں چھپاتا ہے، صاف، تیز اور صاف نظر آتا ہے، اچھائی کی نمائندگی کرتا ہے اور اس کی کرکٹ سے جڑی تاریخ کو دیکھتے ہوئے، تاریخی طور پر اعلیٰ متوسط طبقے کے مسرت کے لمحوں کی بھی عکاسی کرتا ہے۔‘ یہ ان کی زندگی کا پہلا گرینڈ سلیم میچ تھا۔ اس لباس کی وجہ سے اُس پر مستقبل کے ٹورنامنٹس میں اِسے پہننے پر پابندی لگا دی گئی تھی۔ جیسا کہ ایک مبصر نے اس وقت لکھا تھا: ’یہ حقیقت میں خواتین کے جسموں پر پابندی ہے اور خاص طور پر، یہ اسی طرح ہے جس طرح سے سیاہ فام خواتین کے ساتھ غیر انسانی سلوک کیا جاتا ہے۔‘  ’کیونکہ ومبلڈن اپنے امریکی یا فرانسیسی ہم منصبوں کے مقابلے میں ہمیشہ سے زیادہ روایتی اور قدامت پسند ٹورنامنٹ رہا ہے، یہ ایک ایسا میدان بن گیا ہے جس میں انفرادیت کے چھوٹے سے چھوٹے اظہار پر بہت زور دیا جاتا ہے۔‘  تاہم بوورز کے مطابق جس چیز کی تعریف نہیں کی جاتی وہ یہ ہے کہ ’80 کی دہائی سے ومبلڈن میں مردوں اور خواتین دونوں پر عائد پابندیاں بہت زیادہ سخت ہو گئیں۔‘  بوورز کا خیال ہے کہ یہ ’ومبلڈن اپنے برانڈ کے بارے میں بہت فکر مند ہے۔۔۔ ومبلڈن کے لیے اس بات پر اصرار کرنے کی کوئی وجہ نہیں ہے کہ آپ کو رائل باکس میں جیکٹ اور ٹائی پہننی ہوگی، لیکن وہ ایسا کرتے ہیں۔‘  ایلین بینیٹ 1934 میں وہ پہلی خاتون کھلاڑی تھیں جنھوں نے شارٹس پہن کر ٹینس کھیلا اور اس سے ابتدائی طور پر ومبلڈن میں ٹینس کے شائقین کو ’صدمہ‘ پہنچا۔  وہ لوگ جو ماضی میں ومبلڈن کے سخت ڈریس کوڈ کی وجہ سے مشکل میں آئے، وہ اس نئی پیشرفت کو کیسے دیکھتے ہیں؟


Summary: ’میجر لیگ کرکٹ‘ نامی اس امریکی ٹی ٹوئنٹی لیگ کی دلچسپ بات یہ ہے کہ اس میں کئی سابق پاکستانی کرکٹرز بطور امریکی ڈومیسٹک کھلاڑی حصہ لے رہے ہیں۔

میجر لیگ کرکٹ کیا ہے جس کے لیے پاکستان کے بہترین کرکٹرز ’امریکہ آنا چاہتے ہیں‘

امریکہ میں پہلی بار ایک بڑی ٹی ٹوئنٹی کرکٹ لیگ 13 جولائی سے شروع ہونے جا رہی ہے جس کی چھ فرنچائزز میں کئی ملکوں کے کھلاڑی شامل ہیں۔  میجر لیگ کرکٹ (ایم ایل سی) نامی اس امریکی لیگ کی دلچسپ بات یہ ہے کہ اس میں وہ کرکٹرز بھی شامل ہیں جو ماضی میں اپنے ملکوں کی نمائندگی کرنے کے بعد اب بطور امریکی ڈومیسٹک کھلاڑی کھیلیں گے۔  ان ٹیموں کے سکواڈز میں آپ کو ایسے کئی نام نظر آئیں گے جو پہلے پاکستان کے لیے کھیل چکے ہیں مگر اب امریکہ میں مقیم ہیں اور بطور امریکی ڈومیسٹک کھلاڑی اپنے کیریئرز کو آگے لے کر چل رہے ہیں۔ جیسے احسان عادل، حماد اظہر، سمیع اسلم، مختار احمد وغیرہ۔ انھوں نے کرکٹ پاکستان کو دیے ایک انٹرویو میں بتایا کہ امریکہ آنے کے لیے ان سے کئی پاکستانی کرکٹرز نے رابطہ کیا ہے جو کہ ’پاکستانی کرکٹ کی ناکامی‘ ہے۔  وہ مثال دیتے ہیں کہ حال ہی میں ’20 سے 30 پاکستانی ڈومیسٹک کرکٹر نے واشنگٹن میں ایک ٹورنامنٹ میں حصہ لیا۔ ایک ہفتے کے ٹورنامنٹ میں بندہ اتنے پسے کما لیتا ہے جتنے فور ڈے کے تین سے چار ماہ کے سیزن میں کماتا ہے۔‘ مگر اب امریکہ ویسٹ انڈیز کے ساتھ 2024 کے ٹی ٹوئنٹی ورلڈ کپ کی میزبانی کر رہا ہے اور اس میں امریکی ٹیم بھی حصہ لے گی۔  اسی تناظر میں سمیر مہتا اور وجے سرینواسن نے جنوری 2019 میں میجر لیگ کرکٹ کی بنیاد رکھی جو کہ شمالی امریکہ کے سب سے بڑے کرکٹ براڈکاسٹر ویلو ٹی وی کے بھی بانی ہیں۔  میجر لیگ کرکٹ کی چھ میں سے چار ٹیموں کی مالک آئی پی ایل کی فرنچائزز ہیں۔ اس میں شاداب خان، حارث رؤف اور عماد وسیم جیسے پاکستانی کرکٹرز بھی حصہ لے رہے ہیں۔  وہ کہتے ہیں کہ جب 2024 کے دوران امریکہ میں ٹی ٹوئنٹی ورلڈ کپ ہو رہا ہوگا تو یہ یقینی بنایا جائے گا کہ امریکہ باقی دنیا کو کڑا مقابلہ دے۔  میجر لیگ کرکٹ نے کہا ہے کہ وہ اپنے مستقبل کے ایڈیشنز کے لیے انگلینڈ کے بہترین کھلاڑیوں کے ساتھ معاہدے کرنا چاہتے ہیں۔ مگر اس لیگ کے بانیوں کا کہنا ہے کہ اسے انگلش کرکٹ کے لیے کوئی خطرہ سمجھنا ’تنگ نظری‘ ہوگی۔  اس لیگ میں لیئم پلنکٹ اور جیسن رائے جیسے انگلش کھلاڑی حصہ لے رہے ہیں۔  32 سال کے رائے نے اس سے قبل انگلینڈ کے لیے کھیلنے کو اپنی ترجیح کہا تھا۔ مگر مختلف کرکٹ لیگز کی جانب سے انھیں پیشکش کی گئی جس نے انھیں اپنا فیصلہ بدلنے پر مجبور کیا۔ یہ لیگ انگلش کرکٹ سیزن کے وقت پر منعقد ہو رہی ہے اور اسے اب انگلش ٹیم اور کاؤنٹی کرکٹ کے لیے خطرہ بھی سمجھا جا رہا ہے۔  تاہم سرینواسن نے اس کی تردید کی ہے کہ میجر لیگ کرکٹ کسی ملک میں اس کھیل کے لیے کوئی خطرہ ہے۔


Summary: 'گنگولی جانتے ہیں کہ کھلاڑیوں میں ٹیلنٹ کو کیسے پہچانا جائے، کس طرح ان کی حوصلہ افزائی کی جائے، کس طرح ان کی حمایت کی جائے اور انھیں آزادی دی جائے۔ یہی وجہ ہے کہ گنگولی ایک کامیاب کپتان ثابت ہوئے۔'

میچ فکسنگ کے الزامات سے انڈین کرکٹ کو بام عروج پر پہنچانے والے ’گاڈ آف دی آف سائیڈ‘ سورو گنگولی

’گنگولی جانتے ہیں کہ کھلاڑیوں میں ٹیلنٹ کو کیسے پہچانا جائے، کس طرح ان کی حوصلہ افزائی کی جائے، کس طرح ان کی حمایت کی جائے اور انھیں آزادی دی جائے۔ یہی وجہ ہے کہ گنگولی ایک کامیاب کپتان ثابت ہوئے۔‘ اگر گنگولی نامی شخص انڈین ٹیم کی کپتانی نہ کرتا تو انڈین ٹیم 2000 کے کرکٹ بیٹنگ سکینڈل کے بعد اپنی چمک کھو بیٹھتی۔ یہ کہنا کوئی مبالغہ آرائی نہیں کہ کپتان گنگولی وہ شخص ہیں جنھوں نے انڈین کرکٹ کو از سر نو تعمیر کیا، اسے عروج پر پہنچایا، نوجوانوں کو پروان چڑھایا اور ٹیم میں نیا خون بھرا۔ گنگولی نے سہواگ کے لیے اپنی جگہ چھوڑ دی تھی۔ سہواگ کے لیے ان کا فیصلہ ایک بڑا اور فیصلہ تھا کیونکہ ایک ایسے وقت میں جب سچن-گنگولی کی اوپننگ شراکت بین الاقوامی سطح پر شاندار کارنامے انجام دے رہی تھی، گنگولی نے ٹیم کے مفاد میں اپنی پوزیشن چھوڑ دی اور تین نمبر پر بیٹنگ کے لیے آئے۔ ایک انٹرویو میں سہواگ نے فخریہ انداز میں گنگولی کا ذکر کرتے ہوئے کہا کہ یہ گنگولی ہی تھے جنھوں نے بیرونی دنیا کو ثابت کیا کہ دھونی میں بلے بازی کی صلاحیت ناقابل تردید ہے۔ لیکن آسٹریلیا کے خلاف فائنل میں ان کی ٹیم بری طرح سے ہار گئی۔ سنہ 1983 کے تقریباً 20 سال بعد انڈین ٹیم گنگولی کی قیادت میں ورلڈ کپ کے فائنل میں پہنچی تھی۔ اس سیریز میں کپتان اور بلے باز کے طور پر چمکنے والے گنگولی نے تین سنچریوں کے ساتھ 465 رنز بنائے۔ کئی سابق کھلاڑیوں نے انڈین ٹیم کے کوچ کے طور پر گریگ چیپل کے دور کو ایک سیاہ دور قرار دیتے ہوئے سخت تنقید کی ہے۔ خاص طور پر چیپل اور گنگولی کے درمیان تنازع کا گنگولی کی بیٹنگ پر برا اثر پڑا۔ گنگولی کے بارے میں بی سی سی آئی کو چیپل کی ای میل اور اس میں لگائے گئے الزامات نے گنگولی کے لیے بڑی پریشانی کا باعث بنی۔ جنوبی افریقہ کی ٹیسٹ سیریز میں ان کی فطری شکل سامنے آنے کے بعد انھیں ون ڈے سیریز اور پھر 2007 کی ورلڈ کپ سیریز میں شامل کیا گیا۔ 2007 میں پاکستان کے خلاف ٹیسٹ سیریز میں گنگولی کی ڈبل سنچری نے کولکتہ ٹائیگرز کو فارم میں واپس لا دیا تھا اور شائقین پرجوش تھے۔ سورو گنگولی نے انڈین ٹیم کے لیے 311 ون ڈے کھیلے اور 11,363 رنز بنائے جن میں 32 سنچریاں اور 72 نصف سنچریاں شامل ہیں۔ گنگولی نے 113 ٹیسٹ میچوں میں 7,212 رنز بنائے ہیں جن میں 16 سنچریاں اور 32 نصف سنچریاں شامل ہیں۔ اس کے علاوہ گنگولی جو کہ ایک میڈیم تیز گیند باز بھی رہے ہیں، انھوں نے بھی بین الاقوامی میچوں میں 100 وکٹیں حاصل کی ہیں۔


دھونی: وہ ’جادوگر‘ جو نظرانداز کھلاڑیوں کو شہرت کی بلندیوں پر پہنچا دیتا ہے

شاہد آفریدی کی جانب سے اس دوران یہ بیان سامنے آیا تھا کہ ٹیم کے کپتان وی وی ایس لکشمن کی کپتانی اچھی نہیں تھی۔ دکن چارجرز نے ٹورنامنٹ کے درمیان ہی کپتان کو تبدیل کیا اور پھر اگلے برس اینڈریو گلکرسٹ کی قیادت میں ٹرافی جیتی۔ دھونی نے پچھلے ٹورنامنٹ کے آخری حصے میں دوبارہ کپتانی سنبھالی، لیکن اس وقت تک وقت گزر چکا تھا۔ لیگ راؤنڈ میں چنئی کی ٹیم 9ویں نمبر پر رہی۔ یہ آئی پی ایل تاریخ کا دوسرا ٹورنامنٹ تھا جس میں چنئی کی ٹیم پلے آف تک نہیں پہنچ پائی تھی۔  لگ بھگ ان ہی کھلاڑیوں پر مشتمل چنئی سپر کنگز کی ٹیم موجودہ ٹورنامنٹ میں بھی میدان میں اتری۔ ٹیم میں کوئی بڑی تبدیلی نہیں کی گئی اور پھر دھونی نے اس ٹیم کو برقرار رکھتے ہوئے ٹرافی جیت لی۔ دھونی جنھوں نے رویندرا جڈیجا کی جگہ کپتانی سنبھالی اسی ٹیم اور کھلاڑیوں کو برقرار رکھتے ہوئے، اپنے معمول کے منفرد انداز کے ساتھ ٹیم کو فتح سے ہمکنار کروانے میں کامیاب ہو گئے۔  اس می کوئی شک نہیں ہے کہ آئی پی ایل میں گدھونی کی کپتانی ہی چنئی سپر کنگز کو ٹورنامنٹ میں دیگر ٹیموں سے الگ کرتی ہے۔ دھونی کی کپتانی عام کھلاڑیوں کو بھی میچ ونر بنانے کی صلاحیت رکھتی ہے۔ اگر ہم ممبئی انڈینز کو دیکھیں تو یہ بھی ایک ایسی آئی پی ایل ٹیم ہے جو اس ٹورنامنٹ میں خاصی کامیاب نظر آتی ہے۔  دھونی کے بارے میں مشہور ہے کہ وہ کھلاڑیوں کی خوبیوں اور کمزوریوں کو جانتے ہیں اور اسی کے مطابق ان کا استعمال کرتے ہیں۔ دھونی نے اپنی شاندار فیلڈنگ حکمت عملی سے چنئی کی بولنگ کی کمزوریوں کو دور کیا ہے۔ یہی چیز چنئی سپر کنگز کے بولنگ یونٹ کو خطرناک بناتی ہے۔ یہ وہ جگہ ہے جہاں کپتان دھونی باقیوں سے الگ ہیں۔ گذشتہ آئی پی ایل ٹورنامنٹ میں کچھ کھلاڑیوں کی عدم موجودگی کے باعث چنئی کی ٹیم کے پاس ڈیتھ اوورز کرنے کے لیے تیز گیند بازموجود نہیں تھے۔ یہاں دھونی نے اپنے تجربے اور ذہانت کا مظاہرہ کیا اور ایک نوجوان بولر پتھیرانا کو موقع دیا اور سری لنکا سے تعلق رکھنے والے یہ بولر جنھیں ’چھوٹا ملنگا‘ بھی کہا جاتا ہے ٹورنامنٹ میں چھا گئے۔  آج دھونی 42 برس کے تو ہو چکے ہیں لیکن ان کے مداح آج بھی انھیں آئی پی ایل کھیلتے دیکھنا چاہتے ہیں۔ وہ انڈین ٹیم کے سب سے کامیاب ترین کپتان رہ چکے ہیں جن کی قیادت میں انڈیا نے چیمیئنز ٹرافی، ٹی ٹوئنٹی ورلڈ کپ اور ون ڈے ورلڈ کپ جیت رکھا ہے۔  حالیہ آئی پی ایل میں  دھونی دنیا کی سب سے بڑی ٹی 20 لیگ آئی پی ایل میں اپنی ٹیم چنئی سپر کنگز کی کپتانی کرتے ہوئے پانچویں مرتبہ ٹائٹل جیت چکے ہیں اور اب ایک انجری کے باعث آپریشن بھی کروا چکے ہیں۔


Summary: نانگا پربت پر پھنسے پاکستانی کوہ پیما ڈاکٹر آصف بھٹی کو نیچے لانے کے لیے فضائی ریسکیو آپریشن موسم کی خرابی کی وجہ سے شروع نہیں ہو سکا ہے تاہم ڈاکٹر بھٹی نے ساتھی کوہ پیماؤں کی مدد سے نے کیمپ ٹو سے نیچے کا سفر شروع کر دیا ہے۔

نانگا پربت پر پھنسے پاکستانی کوہ پیما آصف بھٹی تینوں کوہ پیماوں کی مدد سے بیس کیمپ پہنچ گئے

خونی پہاڑ کے نام سے معروف نانگا پربت پر پھنسے پاکستانی کوہ پیما ڈاکٹر آصف بھٹی  اوران کے مددگار تینوں کوہ پیما بیس کیمپ  پہنچ گئے ہیں۔  اس سے قبل  جب پاکستانی کوہ پیما ڈاکٹر آصف بھٹی کو نیچے لانے کے لیے فضائی ریسکیو آپریشن موسم کی خرابی کی وجہ سے شروع نہیں ہو سکا تھا تو  ڈاکٹر بھٹی نے ساتھی کوہ پیماؤں کی مدد سے نے کیمپ ٹو سے نیچے کا سفر شروع کر دیا تھا۔  ڈاکٹر آصف کے دوست اور امدادی کارروائی کی نگرانی کرنے والے ڈاکٹر سعید بادشاہ نے بتایا تھا کہ پاکستانی کوہ پیما اور ان کے ساتھی انتہائی سست روی سے نیچے اتر رہے ہیں۔  واضح رہے کہ ڈاکٹر آصف بھٹی نانگا پربت کے کیمپ فور میں سات ہزار میٹر سے زیادہ بلندی سنو بلائنڈنیس کا شکار ہو کر پھنس گئے تھے اور منگل کی صبح انھوں نے آذربائیجان کے کوہ پیما اسرافیل عشورلی کی مدد سے نیچے کا سفر شروع کیا تھا۔ ڈاکٹر سعید نے جمعرات کو اس سے قبل بی بی سی کو بتایا  تھا کہ عسکری ایوی ایشن کا ہیلی کاپٹر صبح سے الرٹ ہے مگر ابھی تک موسم نے اجازت نہیں دی کہ وہ پرواز کر سکے۔ ان کے مطابق اس بات کا انتظار کیا جارہا ہے کہ موسم کچھ بہتر ہو تو فضائی آپریشن شروع کیا جا سکے۔  تاہم انھوں نے یہ بھی کہا کہ نانگا پربت پر خراب موسم کی وجہ سے آصف بھٹی اور ان کی مدد کرنے والے تین کوہ پیما وہاں رکنے کا خطرہ مول نہیں لے سکتے تھے اسی لیے انھوں نے کیمپ ٹو سے نیچے کا سفر شروع کر دیا ہے جو انتہائی سست رفتار سے جاری ہے۔ آصف بھٹی نے بدھ کو آذربائیجان کے کوہ پیما اسرافیل عشورلی کی مدد سے کیمپ تھری سے نیچے اترنا شروع کیا تھا جبکہ ان کی مدد کے لیے بیس کیمپ سے دو پاکستانی کوہ پیما یونس اور فضل کیمپ ٹو کے لیے روانہ ہوئے تھے۔ یہ چاروں افراد بدھ کو شام گئے کیمپ ٹو پہنچے تھے۔ سعید بادشاہ کے مطابق 'دونوں پاکستانی کوہ پیما بدھ کی شام پانچ بجے کیمپ ٹو میں پہنچ گئے تھے۔ جن میں سے ایک ڈاکٹر آصف بھٹی اور اسرافیل کو ملنے کے لیے کیمپ ٹو سے اوپر روانہ ہوئے جبکہ دوسرے وہاں پر کھانے پینے اور رہائش کا انتظام کرتے رہے۔' الپائن کلب آف پاکستان کے سیکرٹری کرار حیدری کے مطابق ’آصف بھٹی کو نیچے اترنے میں قدم قدم پر مدد اور سہارے کی ضرورت پڑتی ہے۔ یہ مدد اور سہارا اسرافیل فراہم کر رہے ہیں، جس کی بدولت ڈاکٹر آصف بھٹی کسی حد تک خطرے سے باہر نکلے ہیں۔‘ ڈاکٹر آصف بھٹی کو مدد فراہم کرنے والے آذربائیجان کے 45 سالہ کوہ پیما اسرافیل نے آٹھ ہزار میٹر سے بلند چھ چوٹیاں سر کی ہوئی ہیں۔ وہ نانگا پربت سر کرنے کے بعد واپسی کے سفر پر تھے کہ کیمپ فور میں انھوں نے ڈاکٹر آصف بھٹی کی مدد کا فیصلہ کیا تھا۔


Summary: پاکستانی کرکٹ ٹیم کے کپتان بابر اعظم نے سری لنکا کے خلاف ٹیسٹ سیریز کے حوالے سے پریس کانفرنس میں کہا ہے کہ سرفراز احمد ان کی پہلی چوائس ہیں لیکن ’اس حوالے سے  پہلے سے حتمی طور پر کچھ نہیں کہا جا سکتا۔‘

سرفراز یا محمد رضوان: بابر اعظم کی پہلی چوائس کون؟

پاکستان کی کرکٹ ٹیم میں جب سے محمد رضوان نے بطور وکٹ کیپر بیٹسمین اچھی کارکردگی دکھا کر اپنی جگہ بنائی، تب سے ہی سرفراز احمد کی ٹیم میں واپسی کا سوال ہر اس موقع پر اٹھتا ہے جب کوئی ٹیسٹ سیریز آتی ہے۔ نیشنل سٹیڈیم کراچی میں  ہونے والی پریس کانفرنس میں مختلف سوالات کے جواب کے دوران بابر اعظم سے پوچھا گیا کہ رضوان اور سرفراز کے درمیان ان کی پہلی چوائس کیا ہو گی اور کیا وہ سرفراز کو ایک بیٹسمین کے طور پر لیں گے؟ سنہ 2019 میں سرفراز احمد کی جگہ پاکستان کی ٹیسٹ ٹیم کی کپتانی پہلے اظہرعلی اور پھر بابر اعظم کو سونپی گئی تھی جس کے بعد سے وہ بطور ریزرو یا متبادل کیپر ٹیم کے ساتھ موجود رہے۔ گذشتہ سال بھی انھوں نے آسٹریلیا کے خلاف سیریز میں ایک سنچری بنائی لیکن پھر سری لنکا اور انگلینڈ کے خلاف ٹیسٹ سیریز میں وہ کم سکور پر آؤٹ ہوتے رہے جس کے باعث ان کی جگہ سرفراز کو ٹیم میں جگہ دینے کے بارے میں بحث شروع ہو گئی تھی۔ اس موقع پر سرفراز نے مقامی میڈیا سے بات کرتے ہوئے کہا تھا کہ ’میں نے اللہ سے موقع مانگا تھا اور وہ مجھے مل گیا۔ میں پہلے ٹیسٹ میں بہت دباؤ میں تھا لیکن لڑکوں اور کپتان نے مجھے اعتماد دیا۔‘ یہ سوال جب پریس کانفرنس میں بابر اعظم سے کیا گیا تو بابر اعظم نے جواب میں کہا کہ ’ضروری نہیں ہوتا کہ نائب کپتان اگر موجود ہو اور وہ نہ کھیلے تو کوئی فرق نہیں ہوتا۔‘ پاکستانی ٹیم کے کپتان کی جانب سے تو واضح کر دیا گیا کہ ان کی پہلی چوائس سرفراز ہیں تاہم کرکٹ فینز سوشل میڈیا پر بھی اس حوالے سے اپنی آرا کا اظہار کر رہے ہیں۔ سپورٹس جرنلسٹ شاہزیب علی نے  لکھا کہ ’کرکٹر سرفراز احمد اور محمد رضوان دونوں پاکستان کے لیے بہت اہم ہیں لیکن یہاں فی الحال اس سچ کو قبول کرنے کی کچھ ہمت پیدا کر لینی چاہیے کہ ٹیسٹ کرکٹ میں پاکستان کے لیے پہلی ترجیح سرفراز ہیں۔‘ تاہم شان مسعود کو جنوری میں تین میچوں کی ون ڈے سیریز کا حصہ نہیں بنایا گیا تھا اور بابر اعظم کی جانب سے ایک پریس کانفرنس میں کہا گیا تھا کہ ’ہم کسی انفرادی کھلاڑی کے بارے میں بات نہیں کر سکتے چاہے وہ نائب کپتان ہو یا کوئی اور ۔۔۔ ہم نے اپنی بہترین پلیئنگ الیون کھلانی ہے اور سیریز جیتنے کی کوشش کرنی ہے۔‘ تاہم شان مسعود کو جنوری میں تین میچوں کی ون ڈے سیریز کا حصہ نہیں بنایا گیا تھا اور بابر اعظم کی جانب سے ایک پریس کانفرنس میں کہا گیا تھا کہ ہم کسی انفرادی کھلاڑی کے بارے میں بات نہیں کر سکتے چاہے وہ نائب کپتان ہو یا کوئی اور ۔۔۔ ہم نے اپنی بہترین پلیئنگ الیون کھلانی ہے اور سیریز جیتنے کی کوشش کرنی ہے۔‘


Summary: انتیس سالہ انڈین ایتھلیٹ انکیتا شریواستو نے اٹھارہ برس کی عمر میں اپنی ماں کی جان بچانے کے لیے اپنے جِگر کا 74 فیصد حصہ انھیں دینے کے بعد سپورٹس جیسے مشکل راستے کا انتخاب کیا اور غیر معمولی مقام بھی حاصل کیا۔ اس کے ساتھ ساتھ وہ کئی سٹارٹ اپ کمپنیوں کی مالک بھی ہیں

ماں کی جان بچانے کے لیے جگر عطیہ کرنے سے ایتھلیٹ بننے تک کا سفر: ’زیادہ ہلنے سے میرا جِگر اوپر نیچے ہوتا تھا‘

یہ الفاظ 29 سالہ انڈین ایتھلیٹ انکیتا شریواستو کے ہیں، جنھوں نے اٹھارہ برس کی عمر میں اپنی ماں کی جان بچانے کے لیے اپنے جِگر کا 74 فیصد حصہ انھیں دینے کے بعد سپورٹس جیسے مشکل راستے کا انتخاب کیا اور غیر معمولی مقام بھی حاصل کیا۔  اس کے ساتھ ساتھ وہ کئی سٹارٹ اپ کمپنیوں کی مالک بھی ہیں لیکن یہ سب کچھ کرنا اتنا آسان نہیں تھا۔ انکیتا کے بقول انھیں جب بتایا گیا کہ ان کا جگر ان کی والدہ سے میچ ہو گیا ہے تو انھوں نے یہ فیصلہ کرنے میں ایک سیکنڈ بھی نہیں لگایا کہ وہ اپنی والدہ کو اپنا جگر دیں گی لیکن اس وقت ان کی عمر کم ہونے کی وجہ سے ان کے اٹھارہ برس کے ہونے تک انتظار کیا گیا۔  ٹرانسپلانٹ کے بعد جب انکیتا کو ہوش آیا تو ان کے پورے جسم سے مختلف آلات کے تار لپٹے ہوئے تھے۔ وہ بتاتی ہیں کہ ان کے ہاتھ سے مورفین کے انجکشن کی ایک نلی جڑی ہوئی تھی۔ جیسے ہی انھیں تھوڑا ہوش آتا، تو درد سے تڑپ جاتیں۔ ایسے میں نرس اس دوا کی ایک ڈوز ریلیز کر دیتی۔ کئی روز ایسے ہی چلتا رہا۔ انکیتا ٹرانسپلانٹ سے قبل انڈیا میں سوئمنگ اور فٹبال کی نیشنل لیول کھلاڑی تھیں۔ وہ کہتی ہیں کہ انھوں نے کبھی نہیں سوچا تھا کہ وہ دوبارہ کبھی سپورٹس میں حصہ لے سکیں گی لیکن تمام ذہنی اور جسمانی مشکلات کے باوجود ایک کھلاڑی ہونے کے جذبے نے انھیں ہارنے نہیں دیا۔ اس کی وجہ بتاتے ہوئے وہ کہتی ہیں کہ  میری ماں کے پاس ایک سیاہ رنگ کی ڈائری ہوا کرتی تھی جس میں انھوں نے بہت سی باتوں کا ذکر کیا تھا۔ جیسے ’میری بہن کی شادی کرنی ہے، کون کون لوگ مہمان ہوں گے، آفس میں کیا کیا کرنا ہے، کس کس سے میٹنگ کرنی ہے، وغیرہ‘ لیکن وہ سب کچھ ایک جھٹکے میں ختم ہو گیا اور وہ ڈائری رہ گئی۔  انکیتا کہتی ہیں کہ اگر اپنی ماں کی جان بچانے کے لیے انھیں دوبارہ جگر عطیہ کرنا پڑتا تو وہ دوبارہ بھی ضرور کرتیں حالانکہ ٹرانسپلانٹ کے باوجود وہ اپنی والدہ کی جان نہیں بچا سکیں لیکن انھیں اس فیصلے پر کوئی پچھتاوا نہیں۔ وہ ابھی زندگی میں بہت کچھ اور بھی کرنا چاہتی ہیں اور کہتی ہیں کہ ’اگر میں کاروبار کر رہی ہوں تو کیا کھیل نہیں سکتی؟ یا کھیل کے ساتھ کیا اپنی ماں کی جان نہیں بچا سکتی؟ میں کرنا چاہوں تو سب کچھ کر سکتی ہوں۔ میری زندگی کا یہی فلسفہ ہے اور میں امید کرتی ہوں کچھ لوگ میرے اس خیال سے متاثر ضرور ہوں گے۔‘


Summary: سوال یہ ہے کہ کیا موجودہ انڈین ٹیم کوہلی کو اس قابل کر سکتی ہے جس طرح سچن تندولکر نے اپنے چھٹے اور آخری ورلڈ کپ میں ٹرافی اٹھائی تھی؟

کیا روہت شرما وراٹ کوہلی کو ورلڈ کپ تحفے میں دے پائیں گے؟

جو نوجوان کھلاڑی اس یادگار فتح کے بعد اپنے ہاتھوں میں انڈین جھنڈا اور کندھوں پر تندولکر کو لے کر میدان کے چکر لگا رہے تھے وہ کوئی اور نہیں بلکہ وراٹ کوہلی تھے۔ اس سب کے بعد جب کمنٹیٹر ناصر حسین نے اُن سے اِس بارے میں پوچھا تو وراٹ نے جواب دیا کہ ’کئی دہائیوں سے سچن کروڑوں انڈین شائقین کی امیدوں کا بوجھ اپنے کندھوں پر اٹھائے ہوئے تھے، آج انھیں انڈین کرکٹ میں ان کی خدمات پر خراجِ تحسین پیش کیا گیا۔‘ اب وقت بدل گیا ہے اور ٹھیک 12 برس بعد وراٹ کوہلی خود اپنے کریئر کے اس مرحلے پر کھڑے ہیں جہاں یہ کہا جا سکتا ہے کہ اس سال انڈین میں کھیلا جانے والا ون ڈے ورلڈ کپ ان کا آخری ورلڈ کپ ہو سکتا ہے۔  سوال یہ ہے کہ کیا موجودہ انڈین ٹیم کوہلی کو وہ تحفہ دے سکتی ہے جو سچن تندولکر کو ان کے چھٹے اور آخری ورلڈ کپ میں ٹرافی کی صورت میں ملا تھا۔ سابق انڈین اوپنر وریندر سہواگ نے ایک حالیہ تقریب میں کہا کہ وہ چاہتے ہیں کہ موجودہ ٹیم بھی وہی جذبہ دکھائے جس طرح 2011 کی ٹیم نے سچن کے لیے ورلڈ کپ کھیلا تھا۔ انھوں نے کہا تھا کہ ’ہم نے وہ ورلڈ کپ تندولکر کے لیے کھیلا تھا۔ اگر ہم ورلڈ کپ جیت جاتے تو یہ سچن کے لیے کریئر کا شاندار اختتام ہوتا۔ وراٹ کوہلی اب اس مقام پر ہیں، انڈین ٹیم کا ہر کھلاڑی ان کے لیے ورلڈ کپ جیتنا چاہے گا۔‘ سہواگ نے کہا کہ ’کوہلی خود ہمیشہ سو فیصد سے زیادہ دیتے ہیں۔ میرا خیال ہے کہ وراٹ کوہلی کی بھی اس ورلڈ کپ پر نظر ہے۔ احمد آباد کے نریندر مودی سٹیڈیم میں تقریباً ایک لاکھ افراد آپ کو کھیلتے ہوئے دیکھنے آئیں گے، وراٹ جانتے ہیں کہ پچز کیسی ہوں گی۔‘ سنہ 2011 ورلڈ کپ جیتنے والی ٹیم کی مثال دیتے ہوئے انھوں نے کہا کہ اس ٹیم میں گوتم گمبھیر، یوراج سنگھ اور سریش رائنا جیسے بائیں ہاتھ کے تجربہ کار بلے باز تھے۔ یہ تینوں بہت باصلاحیت کھلاڑی ہیں اور انھیں ٹیم میں نوجوانوں کو شامل کرنے کے لیے ورلڈ کپ کے لیے تیار رہنا چاہیے۔ انگلینڈ میں کھیلے گئے آخری ورلڈ کپ میں انھوں نے تین شاندار سنچریاں بنا کر انڈیا کا سر فخر سے بلند کیا تھا۔ انڈین کرکٹ میں کوہلی اور روہت کی جوڑی فلم ’شعلے ‘ کی جے اور ویرو کی جوڑی سے ملتی جلتی ہے جو ٹیم ورک میں پہلے نمبر پر ہے اور کسی بھی طاقتور اپوزیشن کو شکست دینے کی صلاحیت رکھتی ہے۔ اس میں کوئی شک نہیں کہ کوہلی کو ورلڈ کپ جیت کا تحفہ دینے میں مرکزی کردار روہت شرما کا ہو گا۔ اس ٹیم کے کئی سینیئر کھلاڑیوں کا یہ آخری ورلڈ کپ ہو سکتا ہے اور یہ سب یقیناً جیت کے ساتھ اپنے کریئر کا اختتام کرنا چاہیں گے۔


Summary: لارڈز میں آسٹریلیا اور انگلینڈ کے درمیان دوسرا ایشز ٹیسٹ اس وقت ڈرامائی موڑ کو پہنچا جب آسٹریلوی وکٹ کیپر الیکس کیری نے انگلش بلے باز جونی بیئرسٹو کو کریز سے نکلنے پر آؤٹ کر دیا۔

آسٹریلیا کے خلاف ’چِیٹس‘ کے نعرے: ’لارڈ میرا پسندیدہ گراؤنڈ ہے، مگر آج وہاں کوئی عزت نہ تھی‘

لارڈز میں آسٹریلیا اور انگلینڈ کے درمیان دوسرا ایشز ٹیسٹ اس وقت ڈرامائی موڑ اختیار کر گیا جب آسٹریلوی وکٹ کیپر الیکس کیری نے انگلش بلے باز جونی بیئرسٹو کو کریز سے نکلنے پر آؤٹ کر دیا۔  بیئرسٹو نے بال کے ڈیڈ ہونے کا انتظار کیوں نہ کیا؟ مگر کیری نے انھیں کریز سے نکلنے پر وارننگ کیوں نہ دی؟ اس واقعے نے کرکٹ کے اصولوں اور ’سپرٹ آف کرکٹ‘ کے درمیان بحث دوبارہ چھیڑ دی ہے۔ بیئرسٹو کی وکٹ کے بعد نئے انگلش بلے باز سٹورٹ براڈ نے آسٹریلوی وکٹ کیپر کیری سے کہا کہ ’آپ کو ہمیشہ اس چیز کے لیے یاد رکھا جائے گا۔‘ کرکٹ پر بی بی سی کے نامہ نگار جوناتھن ایگنیو بتاتے ہیں کہ وہ کئی برسوں سے لارڈز کے گراؤنڈ میں آ رہے ہیں لیکن انھوں نے آج تک ایسے مناظر نہیں دیکھے جو اتوار کو دوسرے ایشز ٹیسٹ کے دوران دیکھنے کو ملے۔  وہ بال کے ڈیڈ ہونے سے پہلے ہی کریز سے باہر نکل آئے اور وکٹ کیپر الیکس کیری نے بڑی چالاکی سے گیند سٹمپس کی جانب پھینک کر انھیں چلتا کیا۔  اوور کی گذشتہ تین گیندوں کے دوران بھی بیئرسٹو نے ایسا ہی کیا تھا کہ وہ گیند وکٹ کیپر کے پاس جانے پر کریز سے نکل جاتے تھے۔ لیکن وہ اس سے کوئی فائدہ حاصل نہیں کر رہے تھے۔ وہ نہ تو رن لینے کے لیے آگے جا رہے تھے اور نہ ہی سوئنگ کا مقابلہ کرنے کے لیے کریز سے باہر نکل کر کھیل رہے تھے۔  سنہ 2009 میں بھی ایسی ہی صورتحال سامنے آئی تھی جب انگلینڈ نے نیوزی لینڈ کے بلے باز گرانٹ ایلیئٹ کو آؤٹ کیا تھا۔ اس ون ڈے میں بولر رائن سائڈ بوٹم کی ٹکر سے ایلیئٹ گِر گئے تھے۔ کپتان پال کالنگ وڈ کو چاہیے تھا کہ وہ اپیل واپس لیتے جب ٹی وی امپائر فیصلے پر سوچ بچار کر رہا تھا۔  ایک چیز واضح ہے کہ اس واقعے نے انگلش کپتان بین سٹوکس کو غصہ دلایا۔ انھوں نے 155 رنز کی باری کھیلی اور ایک موقع پر یہ میچ آسٹریلیا کی پہنچ سے دور کر دیا۔ مگر گھٹنے پر چوٹ نے سٹوکس کو روک دیا اور وہ آؤٹ ہو گئے۔ سٹوکس انگلینڈ کے بہترین کھلاڑیوں میں سے ہیں اور ایسا واضح ہے کہ آسٹریلیا کی ٹیم ان سے خوفزدہ ہے۔ کمنز نے ان کی باری کے دوران کئی فیلڈر باؤنڈری پر رکھے ہوئے تھے۔ اب سیریز میں آسٹریلیا کو اب دو صفر کی برتری حاصل ہے۔ تاہم بیئرسٹو کی وکٹ پر انگلش فینز کافی جوش آ گئے ہیں۔ اس سے دونوں ٹیموں کے درمیان تعلقات کچھ بگڑ سکتے ہیں۔ واپسی کے لیے انگلینڈ اس چیز کا فائدہ اٹھا سکتا ہے۔


ویسٹ انڈیز: کرکٹ کی دنیا پر راج کرنے والی ’ناقابل تسخیر‘ ٹیم ورلڈ کپ سے باہر کیسے ہوئی؟

ورلڈ کپ کوالیفائرز میں سکاٹ لینڈ کی ٹیم نے حیران کن طور پر ویسٹ انڈیز کو سات وکٹوں سے شکست دی تو اس کے ساتھ ہی ویسٹ انڈیز کی ٹیم ورلڈ کپ 2023 کی دوڑ سے باہر ہو گئی۔ ویسٹ انڈیز کی ٹیم وہی ہے جس نے سنہ 1975 اور سنہ 1979 میں لگاتار دو بار ورلڈ کپ جیتا تھا۔ تیسری بار 1983 کے فائنل میں ایک بار پھر فاتح بننے سے انھیں انڈین کرکٹ ٹیم نے روکا۔ کھیل کے تقریباً ہر فارمیٹ میں اس ٹیم کو 1970 اور 1980 کی دہائیوں میں ناقابل تسخیر سمجھا جاتا تھا۔ خاص طور پر ایک روزہ میچوں میں ان کے جارحانہ کھیل کی ایک الگ پہچان تھی۔ ہر حال میں ان کا بیٹنگ آرڈر اچھی کارکردگی کا مظاہرہ کرتا تھا۔ ویوین رچرڈز، ڈیسمنڈ ہینز، گورڈن گرینیج، لوگی، رچرڈسن اور برائن لارا جیسے بلے بازوں نے دنیا بھر کے کئی ماہر گیند بازوں کو پچھاڑا۔ 1980 اور 1990 کی دہائیوں میں یہ خیال کیا جاتا تھا کہ اس ٹیم کے لیے کوئی بھی ہدف حاصل کرنا مشکل نہیں ہے۔ اگر ہم ویسٹ انڈیز کی ٹیم کی موجودہ کارکردگی کا جائزہ لیں تو وہ موجودہ آئی سی سی ٹیسٹ رینکنگ میں آٹھویں، ایک روزہ بین الاقوامی کرکٹ میں 10ویں اور بین الاقوامی ٹی ٹوئنٹی کرکٹ میں ساتویں نمبر پر ہیں۔ حالیہ برسوں میں کئی بار یہ سوال پیدا ہوا ہے کہ کیا ویسٹ انڈیز واقعی ایک ٹیم کے طور پر بھی کھیل رہی ہے؟ وہ کہتے ہیں کہ ’ویسٹ انڈیز کی ٹیم کی کارکردگی میں کمی ایک سال یا ایک دورے میں نہیں آئی، ویسٹ انڈیز کی ٹیم 1990 کی دہائی سے اپنی فارم کے ساتھ جدوجہد کر رہی تھی۔ ویو رچرڈز، ڈیسمنڈ ہینز، گرینیج، مارشل اور ڈوجون کی جگہ لینا آسان نہیں تھا، وہ ایک ایک کر کے ریٹائر ہوئے۔‘ ان کے مطابق ’یہ تمام کھلاڑی اکیلے ہی ایک میچ کو ٹیم کے حق میں بدل سکتے تھے۔ یقینی طور پر لارا اور ایمبروز انفرادی ٹیلنٹ کے ایک ہی زمرے کے کھلاڑی تھے۔‘ وہ کہتے ہیں ’گیل بہت طاقتور بلے باز تھے۔ سروان اور چندر پال نے بھی کچھ حصہ ڈالا۔ لیکن ایک ٹیم کے طور پر یہ کافی نہیں تھا۔ سب سے زیادہ نقصان بولنگ کے شعبے میں ہوا کیونکہ انھیں اچھے کھلاڑیوں کا متبادل نہیں مل سکا۔‘ ’اس کے علاوہ ان کے پاس اتنے پیسے نہیں ہیں کہ وہ دوسرے ممالک کے بورڈز کی طرح کرکٹ پر خرچ کر سکیں۔‘ وینکٹارامن کا کہنا ہے کہ ’ویسٹ انڈیز کرکٹ بورڈ کو دوسرے ممالک کی طرح اپنے نوجوان کھلاڑیوں کو ترقی دینے اور فروغ دینے کی ضرورت ہے۔‘


’اس شرمناک شکست میں سب کے لیے سبق ہے‘ ویسٹ انڈیز کی ٹیم پہلی بار ورلڈ کپ تک پہنچ نہ سکی

دو بار کرکٹ کی عالمی چیمپیئن ویسٹ انڈیز کی ٹیم پہلی بار ورلڈ کپ کے لیے کوالیفائی کرنے میں ناکام ہوئی ہے۔ سنیچر کو ہرارے میں ورلڈ کپ کوالیفائر 2023 کے دوران سکاٹ لینڈ نے ویسٹ انڈیز کو سات وکٹوں سے شکست دی ہے۔ خراب کارکردگی پر ویسٹ انڈیز کے ورلڈ کپ سے باہر ہونے پر جہاں ایک جانب گہرے دکھ کا اظہار کیا جا رہا ہے وہیں اس کے سابق کرکٹرز کی جانب سے ایسی تنقید بھی کی جا رہی ہے کہ ٹیم کا معیار اس قدر زوال پذیر ہوچکا ہے کہ یہ مزید گِر نہیں سکتا اور اس میں سب کے لیے نصیحت بھی ہے۔  سکاٹ لینڈ نے ٹاس جیت کر ویسٹ انڈیز کو بیٹنگ کی دعوت دی۔ اوپنر جانسن چارلس صفر پر آؤٹ ہوئے جس کے بعد ویسٹ انڈیز کے کپتان شائے ہوپ، ٹورٹامنٹ کے ٹاپ سکورر نکولس پوران، آل راؤنڈر جیسن ہولڈر سبھی کو اچھا آغاز ملا مگر وہ کوئی ٹیم کو آخر تک سہارا دینے میں ناکام رہے۔ برینڈن میکمولن نے پہلی اننگز میں اپنے تین اوورز میں تین وکٹیں حاصل کیں۔  ویسٹ انڈیز کی ٹیم خراب بیٹنگ کے باعث 181 پر آل آؤٹ ہوئی۔  مگر ورلڈ کپ کوالیفائر میں مزید آگے جانے کے لیے سکاٹ لینڈ کو اب زمبابوے اور نیدرلینڈز کو ہرانا ہوگا۔  یاد رہے کہ پانچ سال قبل ویسٹ انڈیز نے سکاٹ لینڈ کو پانچ رنز سے ہرایا تھا۔ ہوبارٹ میں ویسٹ انڈیز کی ٹیم 198 پر آل آؤٹ ہوگئی تھی جس کے جواب میں سکاٹ لینڈ نے پانچ وکٹوں کے نقصان پر 125 رنز بنا لیے تھی مگر بارش نے کھیل روک دیا۔ ڈک ورتھ لیوس نے ویسٹ انڈیز کو محض پانچ رنز سے فاتح قرار دیا۔  ویسٹ انڈین کپتان نے تسلیم کیا کہ ’ہم ایک صبح اٹھ کر یہ نہیں کہہ سکتے کہ ہم ایک عظیم ٹیم ہیں۔ توجہ دینے کے لیے کچھ ہے، ہم صرف اس چیز کو کنٹرول کر سکتے ہیں جو ہمارے بس میں ہے۔‘ سابق فاسٹ بولر اور کمنٹیٹر این بشپ نے ویسٹ انڈیز کی شکست کو ’دو بار ورلڈ کپ جیتنے والی عظیم ٹیم کا زوال‘ قرار دیا۔  انھوں نے کہا کہ ’گروپ سٹیج کے میچوں میں ویسٹ انڈیز نے فیلڈنگ اور بلے بازی میں بہت خراب کرکٹ کھیلی۔ اس سے یہ سوال اٹھتا ہے کہ کیا یہ کھیل کسی صورت قابل قبول ہے؟‘ این بشپ نے کہا کہ پوری دنیا میں ویسٹ انڈیز کرکٹ ٹیم کے فینز کے لیے یہ ایک مشکل سفر رہا ہے۔ ’یہ دو بار عالمی چیمپیئن، دو بار ٹی ٹوئنٹی چیمپیئن ٹیم کا عروج سے زوال تک کا ڈرامائی سفر رہا ہے۔‘ گوتم گمبھیر کے مطابق ویسٹ انڈیز اب بھی نمبر ون ٹیم بن سکتی ہے جبکہ سابق کپتانی کپتان محمد حفیظ کی رائے میں ویسٹ انڈیز کی ناکامی میں سب کے لیے نصیحت ہے۔  ادھر شعیب اختر کہتے ہیں کہ ویسٹ انڈیز کو ورلڈ کپ کے لیے کوالیفائی نہ کرتا دیکھنا بہت افسوس ناک ہے۔


فٹبالر پر ریپ کے الزامات: ’کوئی بات نہیں، میں 10 ہزار خواتین کے ساتھ سیکس کر چکا ہوں‘

برطانوی فٹبال کلب مانچسٹر سٹی کے کھلاڑی بینجامن مینڈی  کے خلاف برطانوی عدالت میں مبینہ ریپ کے الزام سے متعلق سماعت کے دوران جیوری کو بتایا گیا ہے کہ انھوں نے ایک نوجوان خاتون کا ریپ کیا اور پھر اس سے کہا کہ ’کوئی بات نہیں، میں 10 ہزار خواتین کے ساتھ سیکس کر چکا ہوں۔‘  ان پر ایک اور خاتون کو ریپ کرنے کی کوشش کرنے کا بھی الزام ہے، جن کی عمر اس وقت 29 برس تھی اور اس خاتون نے عدالت کو یہ بھی بتایا ہے کہ مینڈی نے ان پر دو برس پہلے اپنے گھر میں حملہ آور ہونے کی کوشش کی تھی۔  جیوری میں چھ خواتین اور چھ مرد موجود ہیں اور انھیں ٹرائل جج سٹیفن ایوریٹ نے بتایا ہے کہ فرانس کے شہری مینڈی کو رواں برس جنوری میں دیگر خواتین کی جانب سے جنسی تشدد کے الزامات سے بری کیا گیا تھا۔  جج کی جانب سے انھیں خبردار کیا گیا کہ وہ پچھلے ٹرائل کی تفصیلات نہیں پڑھیں گے اور نہ ہی میڈیا میں اس کی کوریج دیکھنے کی کوشش کریں گے اور اس مقدمے کا فیصلہ صرف ان شواہد کی بنیاد پر کریں گے جو اس عدالت میں موجودہ مقدمے کے دوران سامنے لائے جائیں گے۔ وکیل بینجامن آینا کے سی نے مقدمے کی سماعت کے آغاز میں کہا کہ ’بینجامن مینڈی ایک فٹبالر ہیں جو اس وقت مانچسٹر سٹی کے کانٹریکٹ میں تھے۔ انھوں نے کہا کہ ’ایک موقع پر انھوں نے ایک خاتون سے زبردستی سیکس کرنے کی کوشش کی۔ دوسری مرتبہ انھوں نے ایک اور خاتون مہمان کا ایک کمرے میں ریپ کیا۔‘ عدالت کو بتایا گیا کہ اگلی صبح جب وہ نہانے کے لیے باتھ روم میں موجود تھیں تو مینڈی یہاں بن بلائے پہنچے اور انھوں نے صرف باکسر شارٹس پہنے ہوئے تھے اور وہ بظاہر ’ہیجان‘ کا شکار تھے۔  اس کے بعد بتایا گیا کہ فٹبالر نے خاتون کو مبینہ طور پر پکڑا اور انھیں بستر میں ریپ کرنے کی کوشش کی۔ اس دوران خاتون نے ان کی گرفت سے خود کو چھڑوانے کی کوشش بھی کی اور بارہا انھیں روکا بھی۔  خاتون کا الزام ہے کہ ملزم نے ان سے ان کا فون لے لیا جس میں ان کی ’ذاتی‘ تصاویر موجود تھیں اور پھر انھیں اپنے لاکڈ بیڈروم میں لے گئے، اس اثنا میں وہ بار بار ان سے اپنا فون مانگتی رہیں۔ جب وہ اسے اٹھانے کے لیے آگے بڑھیں تو فٹبالر نے مبینہ طور انھیں پھیچے سے پکڑ کر ان کا ریپ کیا حالانکہ وہ انھیں بار بار یہ کہتی رہیں کہ میں سیکس نہیں کرنا چاہتی۔  ’مینڈی نے کہا کہ ’کوئی بات نہیں۔ میں 10 ہزار خواتین کے ساتھ سیکس کر چکا ہوں۔‘


Summary: اب جب بالآخر آئی سی سی نے انڈیا میں منعقدہ ایک تقریب کے بعد ٹورنامنٹ کے شیڈول کا اعلان کیا گیا ہے جس کا سب سے اہم پہلو یہ ہے کہ پاکستان کی ٹیم کو افغانستان اور آسٹریلیا کے خلاف میچ انھی گراؤنڈز پر کھیلنا ہوں گے جہاں ڈرافٹ شیڈول میں درج تھے۔

کرکٹ ورلڈ کپ: وہ وجوہات جن کے باعث پاکستان چنئی میں افغانستان، ممبئی میں کسی بھی ٹیم سے نہیں کھیلنا چاہتا تھا

اب جب بالآخر آئی سی سی نے انڈیا میں منعقدہ ایک تقریب کے بعد ٹورنامنٹ کے شیڈول کا اعلان کیا، جس کا سب سے اہم پہلو یہ ہے کہ پاکستان کی ٹیم کو افغانستان اور آسٹریلیا کے خلاف میچ انھی گراؤنڈز پر کھیلنا ہوں گے جہاں ڈرافٹ شیڈول میں درج تھے۔ یہ خبر اکثر افراد کے لیے خاصی اچھنبے کی تھی پاکستان کی جانب سے افغانستان اور آسٹریلیا کے خلاف میچ میں شروعات سے ہی ’فیورٹ‘ ہونے کے لیے وینیو میں تبدیلی کا مطالبہ کیا گیا ہو۔ پی سی بی اور آئی سی سی کی اس لیکڈ بات چیت سے عام تاثر یہ ملا کہ پاکستان چنئی میں افغانستان سے اس لیے کھیلنے سے خائف ہے کیونکہ چنئی کی پچ سپنرز کے لیے سازگار سمجھی جاتی ہے اور افغان سپنرز جو کہ آئی پی ایل کے دوران بہترین بولنگ کا مظاہرہ کرتے آئے ہیں اس کا بھرپور فائدہ اٹھا کر پاکستانی بلے بازوں کو مشکل میں ڈال سکتے ہیں۔  اس سے قبل بھی پاکستان کی ٹیم کا جب بھی افغانستان سے سامنا ہوا ہے، چاہے وہ ایشیا کپ ہو یا ورلڈ کپ، مقابلہ کانٹے کا ہوتا ہے اور اب دونوں ممالک کا یہ مقابلہ گذشتہ چند سال میں افغانستان کی سیاسی صورتحال میں تبدیلی کے بعد سے میدان کے باہر بھی اہمیت اختیار کر گیا ہے۔  پی سی بی میں موجود ایک اعلٰی اہلکارنے بی بی سی کو بتایا ہے کہ پاکستان نے ممبئی میں کوئی میچ کھیلنے کے حوالے سے ’سکیورٹی وجوہات‘ کی بنا پر تحفظات کا اظہار کیا تھا جس کے بعد اس میں تبدیلی کر دی گئی اور اب پاکستان اگر سیمی فائنل کے لیے کوالیفائی کرتا ہے تو وہ ہر صورت کلکتہ میں کھیلا جائے گا، چاہے یہ انڈیا کے خلاف ہی کیوں نہ ہو۔  یہ بات قابلِ ذکر اس لیے بھی ہے کیونکہ سنہ 2008 کے ممبئی حملوں کے بعد سے پاکستان کی ٹیم جب بھی انڈیا میں کھیلی ہے، اس کا میچ کبھی بھی ممبئی میں منعقد نہیں ہوا۔ اس کے بعد میچ کے پانچویں روز تماشائیوں کی جانب سے سٹینڈ میں اخبارات نذرِ آتش کیے گئے جس کے بعد سٹیڈیم خالی کروا دیا گیا تھا اور آخری دن کا بقیہ کھیل خالی سٹیڈیم میں کھیلا گیا تھا۔ پاکستان نے یہ میچ 46 رنز سے جیتا تھا۔ اس سے قبل سنہ 1996 کے ورلڈ کپ سیمی فائنل میں اس وقت سری لنکا کو ڈیفالٹ فاتح قرار دیا گیا تھا جب میچ کے دوران صرف 22 رنز پر انڈیا کے سات کھلاڑی آؤٹ ہو گئے تھے اور شائقین نے غصے میں آ کر سٹینڈز کو نذر آتش کرنا شروع کر دیا تھا جس کے بعد میچ منسوخ کر دیا گیا تھا۔  اس کے بعد وہ میچ ہے جس کے لیے پاکستان نے خصوصی طور پر شیڈول میں تبدیلی کی درخواست کی تھی، یہ افغانستان کے خلاف 23 اکتوبر کو چنئی میں کھیلا جائے گا۔


وہ دن جس نے انڈین کرکٹ کو ہمیشہ کے لیے بدل کر رکھ دیا

25 جون 1983 وہ سنگ میل ہے جس نے کرکٹ کی دنیا کو ہمیشہ کے لیے بدل دیا۔ اس دن کپل دیو کی قیادت میں انڈین کرکٹ ٹیم نے ویسٹ انڈیز کو شکست دے کر ورلڈ کپ جیت کر دنیا بھر کے تجزیہ کاروں کو حیران کر دیا تھا۔ لیکن جب کپل دیو کی قیادت میں ٹیم نے گیانا میں کھیلی گئی تین ون ڈے سیریز کے دوسرے میچ میں ویسٹ انڈیز کو شکست دی تو ٹیم کا اعتماد بڑھ گیا۔ اس کے بعد انڈیا نے ورلڈ کپ کے لیگ میچ میں لگاتار دو بار کی عالمی چیمپئن ٹیم کو 34 رنز سے شکست دی۔ لیکن جب بھارت نے لیگ میچوں میں ویسٹ انڈیز کو شکست دی تو کرکٹ کے کچھ تجزیہ کاروں اور صحافیوں نے ٹیم پر توجہ دینا شروع کر دیا۔ انگلینڈ کی میڈیا میں انڈین ٹیم کو کپلز ڈیولز کے نام سے پکارا جانے لگا۔ یہ ٹورنامنٹ آج بھی کپل دیو کی زمبابوے کے خلاف 175 ناٹ آؤٹ رنز کی اننگز کے لیے یاد کیا جاتا ہے۔ 17 رنز پر پانچ وکٹیں گنوانے کے بعد انتہائی مشکل وقت میں کپل نے یہ دلیرانہ اننگز کھیل کر ٹیم کو ورلڈ کپ میں قائم رکھا۔ لیکن ان کے سارے منصوبے دھرے کے دھرے رہ گئے، کیونکہ ان کی ٹیم نہ صرف فائنل میں پہنچی بلکہ ورلڈ کپ بھی جیت گئی۔ اس جیت کا جشن منانے کے لیے ٹیم کو انڈیا آنا پڑا۔ اس کا مطلب ہے کہ سری کانت کو اپنا ٹکٹ منسوخ کرنا پڑا اور وہ کئی مہینوں کی جیت کے جشن کے بعد ہی امریکہ جا سکے۔ کسی نے خواب میں بھی نہیں سوچا تھا کہ انڈیا عالمی چیمپیئن بنے گا۔ ورلڈ کپ کے فائنل میں مقابلہ ویسٹ انڈیز سے تھا جو اس وقت دنیائے کرکٹ پر چھایا ہوا تھا۔ لیکن 25 جون کو کرکٹ کی دنیا کا سب سے بڑا اپ سیٹ دیکھا گیا۔ فائنل سے پہلے سٹے بازی کے بازار میں انڈیا کی جیت پر ایک پر 200 کا ریٹ تھا۔ لیکن انڈیا کی کامیابی نے ایک بار پھر ظاہر کر دیا کہ کرکٹ کو غیر یقینی صورتحال کا کھیل کیوں کہا جاتا ہے۔ انڈیا کی اس ناقابل یقین فتح کے بعد سینکڑوں نوجوانوں نے کپل دیو سے متاثر ہو کر کرکٹ کھیلنا شروع کر دیا۔ بلاشبہ 1983 کے ورلڈ کپ کی فتح کے دور رس اثرات مرتب ہوئے۔ اس کامیابی کے بعد انڈیا میں کرکٹ صرف ایک کھیل نہیں رہا بلکہ ایک ثقافت کے طور پر ابھرا۔ اس ایک فتح نے کرکٹرز کی کئی نسلیں پیدا کیں، نئے ہیروز پیدا کیے اور کرکٹ کو ہر گھر تک پہنچا دیا۔ 1983 کے ورلڈ کپ میں کامیابی سے قبل انڈین ٹیم بین الاقوامی سطح پر کوئی بڑی کامیابی حاصل نہیں کر پائی تھی۔ کپل دیو کی ٹیم نے انڈین کرکٹ بورڈ کو کرکٹ کی دنیا میں ایک پاور ہاؤس کے طور پر قائم کرنے میں اہم کردار ادا کیا۔


Summary:
پاکستانی کھلاڑی سیف اللہ سولنگی نے جرمنی کے دارالحکومت برلن میں منعقد ہونے والے سپیشل اولمپک گیمز کے
 پاور لفٹنگ مقابلوں میں دو گولڈ، ایک چاندی اور ایک کانسی کا تمغہ حاصل کیا۔

سپیشل اولمپک گیمز میں چار میڈل جیتنے والے سیف اللہ سولنگی: ’امی نے کہا تھا میں سب کچھ کر سکتا ہوں‘

یہ کہنا ہے جرمنی کے دارالحکومت برلن میں منعقد ہونے والے سپیشل اولمپک گیمز کے پاور لفٹنگ مقابلوں میں دو گولڈ، ایک چاندی اور ایک کانسی کا تمغہ حاصل کرنے والے پاکستانی کھلاڑی سیف اللہ سولنگی کا۔  سیف اللہ سولنگی نے بیک سکواٹ میں 90 کلو وزن اٹھا کر گولڈ میڈل حاصل کیا، ڈیڈ لفٹ میں 115 کلوگرام وزن اٹھا کر طلائی تمغہ جیتا اور پھر کمبائنڈ کیٹگری میں 245 کلوگرام وزن اٹھا کر چاندی کا تمغہ حاصل کیا۔  کراچی کے رہائشی سیف اللہ سولنگی کا تعلق پاکستان کے صوبہ سندھ میں ضلع دادو سے ہے۔ بی بی سی سے بات کرتے ہوئے انھوں نے ان جذباتی لمحات کا تذکرہ کیا جب ان کو میڈل پہنائے گئے۔  سیف اللہ سولنگی مجموعی طور پر چار میڈل حاصل کرکے بہت خوش ہیں۔ انھوں نے بعد میں اپنے ساتھوں کے ساتھ مل کر فتح کا جشن بھی منایا۔   لیکن وہ کہتے ہیں کہ ’مجھے مزہ پاور لفٹنگ ہی میں آیا کیونکہ یہ طاقت اور تکینک کا کھیل ہے۔ اس میں ہر کھلاڑی اپنی طاقت اور ہنر دکھاتا ہے۔‘  لیکن صرف چند سال قبل ہی پاور لفٹنگ شروع کرنے والے سیف اللہ سولنگی نے اتنی جلدی یہ سب کیسے سیکھا؟ وہ بتاتے ہیں کہ انھوں نے جب پاور لفٹنگ شروع کی اور پاکستان میں مقابلے جیتنا شروع کیے تو ان کے ہنر کو سراہا گیا۔ سیف اللہ سولنگی کہتے ہیں کہ ’جب مقابلے کے دوران لفٹنگ کے لیے میرا نام پکارا گیا تو اس وقت مجھے لگا کہ میرے کوچ اور میرے ساتھیوں کو مجھ سے بہت امیدیں ہیں۔‘ سیف اللہ سولنگی کے والد سعودی عرب میں ملازمت کرتے ہیں۔ ان کی تربیت اور دیکھ بھال مکمل طور پر ان کی والدہ زاہدہ سفیر نے کی۔  زاہدہ سفیر تین بچوں کی ماں ہیں۔ سیف اللہ کے علاوہ ان کی دو بیٹیاں ہیں اور سیف اللہ سولنگی کا نمبر دوسرا تھا۔  ’اس کے سکول کے اساتذہ اور پرنسپل نے ہمیں کہا کہ سیف اللہ سولنگی عام بچوں کے سکول میں تعلیم حاصل نہیں کر سکے گا، اس کو سپیشل بچوں کے سکول میں داخل کروایا جائے۔ وہ اس کی تعلیم و تربیت کریں گے تو یہ بہتر ہو جائے گا اور بولنا شروع کر دے گا۔‘ پھر زاہدہ سفیر نے سیف اللہ کو نمائش چورنگی کے سکول ایس ار سی ایس میں داخل کروایا۔ یہ ایک مشکل مرحلہ تھا۔ زاہدہ بتاتی ہیں کہ ’شروع میں پابندی تھی کہ مجھے سکول ہی میں موجود رہنا ہوگا۔‘ پھر وہ دن آیا جب سیف اللہ کو سپیشل اولپمک مقابلوں کے لیے چنا گیا۔  زادہ بتاتی ہیں کہ سپیشل اولمپک کے لیے اس کا انتخاب ہوا تو ’اس کے والد اس کو روز فون کرکے کہتے کہ تم نے یہ مقابلہ جیتنا ہوگا۔ میں بھی کہتی کہ جب تم جیتو گے تو ہم بہت جشن منائیں گے۔‘


بیز بال بمقابلہ روایتی کرکٹ: ایجبسٹن ٹیسٹ میں ہار جو انگلینڈ کے نئے طرزِ کھیل پر ’سوالیہ نشان چھوڑ گئی‘

ایجبسٹن ٹیسٹ کے پانچویں روز آسٹریلیا اور انگلینڈ کے درمیان ایک کلاسک مقابلہ دیکھنے کو ملا اور آسٹریلیا نے دو وکٹوں سے فتح حاصل کر کے سیریز میں ایک صفر کی برتری حاصل کر لی تھی۔  ٹیسٹ کے پانچویں روز جب کچھ اوورز بعد میچ پر کبھی ایک تو کبھی دوسری ٹیم کی گرفت مضبوط ہو رہی تھی تو پیٹ کمنز اور نیتھن لائن کی نویں وکٹ کی شراکت نے آسٹریلیا کو فتح سے ہمکنار کرنے میں اہم کردار ادا کیا۔    اس کی ایک وجہ تو سٹوکس کی جانب سے پہلے روز کھیل کے اختتام سے کچھ دیر قبل ڈکلیئر کرنے کا فیصلہ تھا لیکن دوسری جانب معین علی کو ریٹائرمنٹ سے واپس بلا کر ٹیم میں شامل کرنے پر سوالات اٹھتے رہیں گے۔  بین سٹوکس نے اپنی پہلی اننگز کی ڈکلیئریشن پر میچ کے بعد بات کرتے ہوئے کہا کہ ’میرا خیال تھا کہ وہ ایک ایسا موقع تھا جس دوران میں حملہ کر سکتا تھا۔ میں صرف اس لیے اپنے طرزِ کھیل کو تبدیل نہیں کروں گا کیونکہ یہ ایشز سیریز ہے۔  انگلینڈ کو اس ٹیسٹ سے قبل گذشتہ 12 ٹیسٹ میچوں کے دوران صرف دو میں شکست کا سامنا کرنا پڑا تھا اور ان میں سے ایک نیوزی لینڈ کے خلاف صرف ایک رن کی شکست تھی جب انگلینڈ نے ویلنگٹن میں بلیک کیپس کو فالو آن کرنے پر مجبور کیا تھا۔  یہ بات بھی اہم تھی کہ سٹوکس جو اس وقت گھٹنے کی انجری کے ساتھ کھیل رہے ہیں اور انھوں نے دوسری اننگز کے 70ویں اوور تک بولنگ نہیں کی۔ دوسری جانب جیمز اینڈرسن جو انگلینڈ کے لیے سب سے زیادہ وکٹیں لینے والے کھلاڑی ہیں کو دوسری نئی گیند نہیں دی گئی۔ انگلینڈ نے یہ ثابت کیا ہے کہ وہ آسٹریلیا کا مقابلہ کر سکتی ہے لیکن انھیں اپنی غلطیوں پر قابو پاتے ہوئے ایک بہترین پرفارمنس دینی ہو گی اگر وہ سنہ 2015 کے بعد پہلی مرتبہ ایشز جیتنا چاہتے ہیں۔ یہ میچ صرف 18 برس قبل اسی گراؤنڈ پر کھیلے گئے کانٹے کے ایشز ٹیسٹ کو خراجِ تحسین پیش کرنے جیسا نہیں تھا بلکہ ایک عرصے میں سب سے زیادہ انتظار کی جانے والی ایشز کا بہترین آغاز بھی تھا۔ زیک کرالی کی جانب سے سیریز کی پہلی گیند کو چوکے کے لیے باؤنڈری تک پہنچانے سے لے کر اس ٹیسٹ میں بہت کچھ تھا۔ انگلینڈ کی جانب سے پہلے ہی روز ڈکلیئریشن کا فیصلہ، چوتھے روز کی پہلی گیند پر روٹ کی جانب سے کمنز کو ریورس ریمپ کرنے کی کوشش اور دونوں ٹیموں کے درمیان طرزِ کھیل کا منفرد انداز۔ آسٹریلیا کے لیے ان روایتی طرزِ کھیل ان کی معمولی مارجن سے فتح کے بعد اس بات کو ثابت کرتا ہے کہ ان کے فیصلے انگلینڈ کی بیز بال طرز کھیل سے زیادہ بہتر تھے۔


Summary: تھپڑ کبڈی میں ریفری کی سٹی بجنے کے بعد دونوں کھلاڑی ایک دوسرے پر تھپڑوں کی بارش کر دیتے ہیں۔ اس کھیل میں مکا مارنے کی اجازت نہیں اور اس کا کوئی وقت بھی مقرر نہیں کہ اتنے وقت تک ایک دوسرے کو تھپڑ مارنے ہیں۔

تھپڑ کبڈی: کھلاڑیوں کی خوراک میں ’12 پھول‘ اور جیتنے پر نقد رقم کے علاوہ ڈرائی فروٹ کی بوریاں الگ

تھپڑ کبڈی میں ریفری کی سٹی بجنے کے بعد دونوں کھلاڑی ایک دوسرے پر تھپڑوں کی بارش کر دیتے ہیں شکر گڑھ کی تحصیل کوٹ نیناں کے رہائشی تصور حسین کو بھی تھپڑ کبڈی کھیلنے کا شوق ان ہی میلوں میں ٹورنامنٹس دیکھنے کے بعد ہوا اور پھر دیکھتے دیکھتے وہ خود اس کھیل کا حصہ بن گئے۔ 12 سال پہلے اس کھیل کا حصہ بننے والے تصور حسین کو اب اس کھیل کا ماہر کھلاڑی مانا جاتا ہے اور جب بھی کوئی ٹورنامنٹ ہوتا ہے تو ان کی جیت کا امکان دوسرے کھلاڑیوں کی نسبت زیادہ ہوتا ہے، جس کی وجہ سے ان کے میچ کی فیس بھی دوسرے کھلاڑیوں کی نسبت زیادہ ہوتی ہے۔ تصور حسین تھپڑ کبڈی شوق کی خاطر کھیلتے ہیں لیکن اس کے ساتھ ساتھ ان کا یہ شوق ان کی آمدن کا ذریعہ بھی ہے تاہم اس کو مستقل آمدنی نہیں کہا جا سکتا کیونکہ جب میچز ہوں گے اور لوگ ان میچز کو دیکھنے کے لیے آئیں گے تو پھر ہی ٹورنامنٹ کی انتظامیہ اور شائقین سے پیسے ملتے ہیں اور یہ پیسے ہزاروں سے لے کر لاکھوں میں بھی ہوتے ہیں۔ تھپڑ کبڈی کے ایک اور کھلاڑی محمد اویس جٹ کے مطابق اس کھیل کی بڑھتی ہوئی مقبولیت کو دیکھتے ہوئے ملک کے دوسرے علاقوں کے بااثر اور صاحب حیثیت لوگ بھی اپنے اپنے علاقے میں تھپڑ کبڈی کے میچوں کو انعقاد کرواتے ہیں۔ یہ کھیل سرکل کبڈی سے تھوڑا سا مختلف ہے۔ اس میں ایک ٹیم دس کھلاڑیوں پر مشتمل ہوتی ہےاور میچ کے دوران مخالف ٹیموں کا ایک ایک کھلاڑی ایک دوسرے کے سامنے آتا ہے جبکہ سرکل کبڈی میں ایک کھلاڑی، جس کو ’ریڈر‘ کہتے ہیں مخالف ٹیم کے پول میں جاتا ہے اور اس کو پکڑنے والے چار کھلاڑی ہوتے ہیں، جن کو ’ڈیفینڈر‘ کہا جاتا ہے۔ تھپڑ کبڈی میں ریفری کی سٹی بجنے کے بعد دونوں کھلاڑی ایک دوسرے پر تھپڑوں کی بارش کر دیتے ہیں۔ اس کھیل میں مکا مارنے کی اجازت نہیں اور کوئی وقت بھی مقرر نہیں کہ اتنے وقت میں ایک دوسرے کو تھپڑ مارنے ہیں۔ جب تک کوئی کھلاڑی تھپڑ کھا کر گر نہیں جاتا یا تھپڑ مارنے والا اپنے مخالف کو تھپڑ مارتے مارتے وہ لائن کراس نہیں کر جاتا، جو کہ دونوں ٹیموں کو تقسیم کرتی ہے۔ انھوں نے کہا کہ تقسیم کے بعد بھی جب ورکنگ باؤنڈری پر باڑ نہیں لگائی گئی تھی اس وقت بھی انڈیا کے علاقے گرداس پور سے پہلوان اور کھلاڑی پاکستان میں آ جاتے تھے اور میچ کھیلتے تھے تاہم باڑ لگنے کے بعد ان کا آنا جانا بند ہو گیا تھا جس کی وجہ سے کچھ عرصے کے لیے تھپڑ کبڈی کے ٹورنامنٹ نہیں ہو سکے تھے کیونکہ میچز کا زیادہ مزا پاکستانی اور انڈین پنجاب کے سکھ پہلوانوں کے درمیان ہونے والے میچ میں آتا تھا۔


نجم سیٹھی چیئرمین پی سی بی کی دوڑ سے باہر: رمیز راجہ کی ’بددعا‘ اور کھیل میں سیاست کا شور

گذشتہ رات ٹوئٹر پر اپنے بیان میں نجم سیٹھی نے لکھا کہ ’میں آصف زرداری اور شہباز شریف کے درمیان تنازعے کا سبب نہیں بننا چاہتا۔ ایسا عدم استحکام پی سی بی کے لیے ٹھیک نہیں۔ میں موجودہ صورتحال میں چیئرمین شپ کا امیدوار نہیں ہوں۔ تمام سٹیک ہولڈرز کے لیے نیک تمنائیں۔۔۔‘ واضح رہے کہ گذشتہ چند روز سے یہ قیاس آرائیاں عام ہیں کہ چیئرمین پی سی بی کے معاملے پر پاکستان پیپلز پارٹی اور مسلم لیگ نون کے درمیان تنازع چل رہا ہے اور اس دونوں جماعتوں کے رہنماؤں کی جانب سے یہ دعوے کیے گئے کہ پاکستان پیپلز پارٹی ذکا اشرف کو چیئرمین بنانا چاہتی ہے جبکہ مسلم لیگ نون نجم سیٹھی کو چیئرمین پی سی بی رکھنا چاہتی ہے۔ عدالتی جنگ کے اس طویل سلسلے کا ڈراپ سین اس طرح ہوا کہ نجم سیٹھی نے سپریم کورٹ کے سامنے اپنے بیان میں پاکستان کرکٹ بورڈ کے چیئرمین کے اگلے انتخاب میں حصہ نہ لینے کا فیصلہ کیا اور اگست 2014 میں شہریار خان پاکستان کرکٹ بورڈ کے بلامقابلہ چیئرمین منتخب ہو گئے جبکہ نجم سیٹھی نے ایگزیکٹیو کمیٹی کے چیئرمین کی ذمہ داری سنبھال لی۔ سپورٹس جرنلسٹ فیضان لکھانی نے لکھا کہ ’دسمبر 2022 میں رمیز راجہ، جنوری 2023 میں نجم سیٹھی، جولائی 2023 میں ایک نیا چیئرمین (ممکنہ طور پر ذکا اشرف)۔۔۔‘ انھوں نے مزید لکھا کہ ’اور مجھے یقین ہے کہ اگر پاکستان پیپلز پارٹی آئندہ عام انتخابات نہیں جیتتی تو ہم ایک اور چیئرمین پی سی بی دیکھیں گے۔‘ کچھ ایسے ہی خیال کا اظہار سپورٹس جرنلسٹ شاہزیب علی نے بھی کیا۔ انھوں نے لکھا کہ دسمبر رمیز راجہ، جنوری  نجم سیٹھی اور جون ذکا اشرف۔۔۔ تین ماہ میں عام انتخابات ہیں تو 12 ماہ میں ہم چار چیئرمین دیکھیں گے۔‘ صارف اسرار احمد ہاشمی نے لکھا کہ ’رمیز راجہ، نجم سیٹھی اور ممکنہ طور پر اب ذکا اشرف۔۔۔ آٹھ ماہ میں پی سی بی کا تیسرا چیئرمین۔۔۔ اور پانچ چھہ ماہ میں الیکشن نہیں ہوتے تو چوتھا چیئرمین بھی آ سکتا ہے۔  یہ مسئلہ تب تک ختم نہیں ہو گا جب تک کرکٹ بورڈ کو سیاست سے آزاد نہیں کیا جاتا۔‘ صحافی نسیم زہرہ نے لکھا کہ کتنے افسوس کی بات ہے کہ نجم سیٹھی نے پی سی بی کو درپیش چیلنجز سے نمٹنے کی صلاحیت کو ثابت کر دیا۔ پیپلز پارٹی اب اپنا چیئرپرسن لائے گی۔‘ صحافی ارفع فیروز نے لکھا کہ ’عمران خان نے چیئرمین پی سی بی کے لیے رمیز راجہ کو نامزد کیا۔ شہباز شریف نے نجم سیٹھی کو جبکہ ذکا اشرف آصف زرداری کی تجویز پر چیئرمین پی سی بی بنیں گے۔ ہم کھیلوں میں سیاست نہیں چاہتے لیکن واضح طور پر چیئرمین پی سی بی کو سیاست کی بنا پر مقرر کیا جاتا ہے۔‘


Summary: انڈینز اب آسٹریلیا میں دوسرے سب سے بڑے مہاجر گروپ ہیں اور انھوں نے چینی تارکین وطن کو پیچھے چھوڑ دیا ہے۔ انڈیا کے تارکین وطن کی نئی لہر بہت حد تک ٹیک سیکٹر کی وجہ سے سامنے آئی ہے کیونکہ ملک میں ہنر مند کارکنوں کی بہت زیادہ مانگ ہے۔

آسٹریلیا میں ایسا خاص کیا ہے جو انڈیا کے تارکین وطن کو اپنی جانب متوجہ کر رہا ہے؟

ان تجربات کے پیچھے جو شیف اور ریستوراں چلانے والے ہیں وہ ان سات لاکھ سے زیادہ انڈینز میں سے ہیں جو آسٹریلیا میں رہتے ہیں اور وہ دنیا کی سب سے بڑی 'تارکین وطن' آبادی میں سے ایک ہیں۔ ملک کی تازہ مردم شماری کے مطابق پچھلے کچھ سالوں میں ان کی تعداد میں تیزی سے اضافہ ہوا ہے۔  انڈینز اب آسٹریلیا میں دوسرے سب سے بڑے مہاجر گروپ ہیں اور انھوں نے چینی تارکین وطن کو پیچھے چھوڑ دیا ہے اور اب وہ انگریزوں کے بعد دوسرے نمبر پر ہیں۔ انڈیا کے تارکین وطن کی نئی لہر بہت حد تک ٹیک سیکٹر کی وجہ سے سامنے آئی ہے کیونکہ ملک میں ہنر مند کارکنوں کی بہت زیادہ مانگ ہے۔ حال ہی میں منتخب ہونے والی نیو ساؤتھ ویلز حکومت میں چار انڈین نژاد سیاستدان ہیں جن میں ڈینیئل موکھی بھی شامل ہیں۔ مسٹر موکھی مارچ میں آسٹریلوی ریاست کے خزانچی بنے اور اس طرح وہ کسی آسٹریلوی ریاست پہلے ہند نژاد سیاست دان ہیں جو اس حیثیت تک پہنچے ہیں۔ ابھی بہت طویل سفر طے کرنا ہے کیونکہ انڈین-آسٹریلین باشندوں کے ساتھ غیر یورپی نسب والوں کی اب بھی سیاست میں، خاص طور پر وفاقی سطح پر بہت کم نمائندگی ہے۔ مز بیٹیگیری کہتی ہیں کہ سافٹ پاور کی برآمدات نے دونوں ممالک کو متحد کرنے میں بڑا کردار ادا کیا ہے۔ سڈنی میں ہونے والی ایک حالیہ ریلی میں انڈین تارکین وطن نے ہزاروں کی تعداد میں شرکت کی۔ وہاں انڈیا کے وزیر اعظم نریندر مودی نے انڈیا آسٹریلیا کے تعلقات کے بارے میں بات کرتے ہوئے کہا کہ کس طرح ٹی وی شو ماسٹر شیف آسٹریلیا، کرکٹ اور فلمیں دونوں ممالک کے لوگوں کو اکٹھا کر رہی ہیں۔ ہندوستان اور آسٹریلیا کے درمیان تعلق لاکھوں سال پرانا ہے کیونکہ گونڈوانا نامی براعظم کبھی جسمانی طور پر ایک ہوا کرتا تھا موجودہ دور کی قوموں کو جوڑتا تھا۔ بہر حال انڈینز کی آسٹریلیا ہجرت کرنے کی تاریخ بہت متنوع اور منقسم ہے۔ ابتدائی تارکین وطن سنہ 1800 کی دہائی میں ہندوستان سے آنے والی برطانوی رعایا تھے جو کہ مزدور یا نوکر کے طور پر آسٹریلیا پہنچے تھے۔ آسٹریلیا میں انڈین باشندوں پر ایک کتاب کے شریک مصنف اور محقق جینت باپت کہتے ہیں کہ ’اس کے بعد بھی، آسٹریلیا تارکین وطن کا خیرمقدم کرنے میں بہت محتاط رہا اور اس نے صرف ہنر مند تارکین وطن، جیسے کہ ٹیک ورکرز، ڈاکٹروں، نرسوں اور ماہرین تعلیم کا خیرمقدم کیا اور وہ بھی بہت چھوٹے پیمانے پر۔‘ ہجرت کے حامیوں کا کہنا ہے کہ ایشیائی اور جنوبی ایشیائی ممالک سے آنے والے تارکین وطن آسٹریلوی معاشرے میں ضروری کثیر الثقافت جہت لاتے ہیں اور ان کی وجہ سے معیشت کی ترقی میں مدد ملی ہے۔ لیکن بعض اپوزیشن سیاست دانوں نے آسٹریلیا کی ہجرت کی پالیسیوں پر تنقید کرتے ہوئے کہا ہے کہ کم اجرت والے تارکین وطن ملازمتیں چھین لیتے ہیں اور وسائل پر بوجھ بنتے ہیں۔


ایشیا کپ کے پاکستان میں صرف چار میچ: ’یہ کیسا ہائبرڈ ماڈل ہے جس کا میزبان ملک کو ہی فائدہ نہیں‘

ایشیا کپ پاکستان میں ہو گا یا ہائبرڈ ماڈل کے تحت کچھ میچ پاکستان اور کچھ اس سے باہر، پاکستان ٹورنامنٹ کا بائیکاٹ کرے گا یا انڈیا اور ایسی بہت سی افواہیں پاکستانی اور انڈین میڈیا پر گردش کرتی رہیں اور پاکستان اور انڈیا کے سیاسی تناؤ کے درمیان ’کرکٹ کی ہار‘ کا امکان نظر آیا۔ تاہم گذشتہ روز بالآخر اس حوالے سے ایشین کرکٹ کونسل کے حتمی اعلان سے یہ معلوم ہوا کہ ایشیا کپ اب ہائبرڈ ماڈل کے تحت پاکستان اور سری لنکا میں 31 اگست سے 17 ستمبر کے درمیان کھیلا جائے گا۔  خیال رہے کہ انڈیا نے سنہ 2008 کے بعد سے پاکستان میں کوئی سیریز نہیں کھیلی اور انڈیا کا اس حوالے سے مؤقف واضح رہا ہے کہ وہ پاکستان کا دورہ نہیں کرے گا۔ ’پی سی بی کا مؤقف یہ تھا کہ اس ماڈل کو ورلڈ کپ کے لیے اپنایا جائے گا لیکن پاکستان ورلڈکپ کے لیے انڈیا بھی جا رہا ہے۔‘ ایک صارف ابو تمیم نے لکھا کہ میں اسے وسیع تر تناظر میں پی سی بی کی جیت اس لیے مانتا ہوں کیونکہ اس سے ہائبرڈ ٹورنامنٹس کی روایات بن جائے گی۔ ہو سکتا ہے کہ پی سی بی کو انڈیا کی جانب سے چیمپیئنز ٹرافی 2025 کے حوالے سے کوئی یقین دہانی ملی ہو۔‘ خیال رہے کہ اس طرح کے ٹورنامنٹس میں جس چیز کو ملحوظِ خاطر رکھا جاتا ہے وہ لاجسٹکس کے مسائل کے ساتھ ساتھ براڈ کاسٹنگ اور گیٹ منی بھی ہے۔ تاحال یہ واضح نہیں کہ سری لنکا میں ہونے والے میچوں کے حوالے سے پی سی بی کی سری لنکن کرکٹ بورڈ سے کیا بات ہوئی ہے۔  تاہم پاکستان اور انڈیا کے میچوں کی اہمیت اتنی بڑھ چکی ہے اور گذشتہ کئی سال سے یہ آئی سی سی ٹورنامنٹس میں بھی سب سے زیادہ دیکھا جانے والا میچ رہا ہے۔ یہی وجہ ہے کہ پاکستان اور انڈیا عموماً ایسے ٹورنامنٹس میں ایک ہی گروپ میں ہوتے ہیں اور گذشتہ مرتبہ کی طرح اس بار بھی دونوں ٹیمیں ممکنہ طور پر آپس میں تین مرتبہ مدِمقابل آ سکتی ہیں۔ اس بارے میں بات کرتے ہوئے پاڈکاسٹ ڈبل وکٹ میڈن کی میزبان ایمان ارباب نے ٹویٹ کی کہ ’ذرا سوچیں کہ آپ سری لنکا اور بنگلہ دیش کے درمیان میچ پاکستان میں دیکھنے جائیں اور پھر اگلے دن آپ کی اپنی ٹیم کا میچ ہو اور وہ آپ کو گھر پر بیٹھ کر دیکھنا پڑے۔‘ ایک صارف نے لکھا کہ اگر ہائبرڈ ماڈل ایشیا کپ پر اپلائی ہوا ہے تو اسے ورلڈ کپ میں بھی رائج ہونا چاہیے۔  تاہم اس صورت میں فرق یہ ضرور ہو گا کہ چیمپیئنز ٹرافی ایک آئی سی سی ٹورنامنٹ ہے اور ایسے ٹورنامنٹس میں شرکت نہ کرنا یا ہائبرڈ ماڈل کو رائج کرنا مشکل ہو سکتا ہے۔ کیا یہ ہائبرڈ ماڈل پاکستان کے لیے ایک جیت ہے یا شکست اس بارے میں حتمی طور پر شاید آنے والے برسوں میں ہی کچھ کہا جا سکتا ہے۔


Summary: ماضی میں ریس والے اونٹوں پر کم وزن بچوں کو بٹھایا جاتا تھا مگر اب یہ کام ربورٹ کرتے ہیں۔۔۔ اونٹوں کے شجرہ نسب کو ترتیب دینے اور یکم اگست سے طائف شہر میں شروع ہونے والے اونٹوں کی ریس کے سب سے بڑے میلے سمیت وہ تمام اقدامات جو سعودی عرب کر رہا ہے۔

اونٹوں کی دوڑ: سعودی ثقافت کا حصہ وہ کھیل جس میں انعامی رقم لاکھوں ریال تک ہوتی ہے

سعودی عرب کی کیمل سپورٹس فیڈریشن نے کہا کہ رواں برس سعودی عرب میں ہونے والا اونٹوں کی دوڑ کا میلہ اب تک کا دنیا کا سب سے بڑا میلہ ہو گا جس کا آغاز یکم اگست سے ہو گا۔ طائف شہر میں منعقد ہونے والا یہ میلہ 38 روز تک جاری رہے گا۔ سعودی عرب کے ولی عہد شہزادہ محمد بن سلمان کی سرپرستی میں منعقد ہونے والے اس ایونٹ کا مقصد اونٹوں کی دوڑ کو سعودی ثقافت کے ایک لازمی پہلو کے طور پر دنیا میں فروغ دینا ہے۔ اونٹوں کی دوڑ کروانے کا کھیل صدیوں پرانا ہے اور یہ خلیجی ممالک بشمول سعودی عرب، متحدہ عرب امارات، قطر اور عمان میں اب بھی جوش و خروش کے ساتھ کھیلا جاتا ہے۔ جزیرہ نما عرب کا خطہ قدیم زمانے سے ہی اونٹوں کی افزائش کے لیے مشہور ہے اور یہ ایک ایسا پیشہ ہے جو جدیدیت اور وقت گزرنے کے ساتھ مختلف ممالک خاص کر سعودی عرب میں ختم نہیں ہو سکا۔ سعودی عرب نے حال ہی میں ایک الیکٹرانک پلیٹ فارم لانچ کیا ہے، جس کا مقصد اونٹوں کی نسلوں کے ریکارڈ کو ڈی این اے کی تفصیلات کی مدد سے محفوظ کرنا اور ہر اونٹ کو شناختی کارڈ جاری کرنا ہے۔ یہ پلیٹ فارم اونٹوں کی نسلوں کے ریکارڈ کو محفوظ کرنے اور ان کے فیملی ٹری (شجرہ) کو ترتیب دینے کے لیے قائم کیا گیا ہے اور کسی بھی اونٹ کی فروخت کے وقت نسل سے متعلق یہ ریکارڈ اونٹ خریدنے والے کو دیا جاتا ہے۔ حکام کے مطابق اس کا مقصد اونٹوں کی قدیم اور نایاب نسلوں کو محفوظ رکھنا ہے۔ اس پلیٹ فارم کے انچارج سعودی عرب میں اونٹوں کی دوڑ کے میلوں میں داخلے اور شرکت کی شرط کے طور پر کسی بھی اونٹ کی نسل کے دستاویزی نظام کو متعارف کروانا چاہتے ہیں، جہاں ہر مالک کو اس کے اونٹ کے ساتھ ایک دستاویزی کارڈ دیا جائے گا جس میں اونٹ کی نسل سے متعلق ضروری معلومات ہوں گی اور اس نسل کی خصوصیات کی تفصیلات بھی درج ہوں گی۔ تاہم بچوں کے حقوق کی تنظیموں نے متحدہ عرب امارات اور دیگر خلیجی ممالک میں بچوں کو اونٹوں کی دوڑ میں استعمال کرنے کا معاملہ عالمی سطح پر اٹھایا جس کے بعد اس پر پابندی عائد کر دی گئی۔ عالمی تنظیموں نے بتایا کہ کیسے ان بچوں کی نشوونما پر کنٹرول رکھا جاتا ہے، یہ بچے اپنے خاندانوں سے دور رہتے ہیں اور اونٹوں کے مالکان کی طرف سے ان پر خوراک کے استعمال کے حوالے سے عائد پابندیوں کی وجہ سے یہ بچے عمر  میں تو بڑے ہو رہے ہوتے تھے لیکن جسمانی نشوونما اور وزن میں نمایاں اضافہ کے بغیر۔ خلیجی خطے میں بالخصوص سعودی عرب، عمان، قطر اور متحدہ عرب امارات میں اونٹوں کے بہت سے میلے اور اونٹوں کی دوڑ کا انعقاد کیا جاتا ہے، جن کے انعامات لاکھوں ریال تک ہوتے ہیں۔


Summary: انڈیا کی ٹیم میچ کو دوسرے سیشن تک لے جانے میں بھی ناکام رہی اور وراٹ کوہلی جیسے تجربہ کار بلے باز دنیا کے سب سے بڑے پلیٹ فارم پر ایک بار پھر ناکام نظر آئے۔ وہ کیا وجوہات ہیں کہ انڈیا گذشتہ ایک دہائی میں کوئی بڑا ٹورنامنٹ جیتنے میں ناکام رہا ہے؟

10 سال سے آئی سی سی ٹرافی کا انتظار، انڈیا ہر موقع گنوا کیوں دیتا ہے؟

انڈیا کی ٹیم میچ کو دوسرے سیشن تک لے جانے میں بھی ناکام رہی اور وراٹ کوہلی جیسے تجربہ کار بلے باز دنیا کے سب سے بڑے پلیٹ فارم پر ایک بار پھر ناکام نظر آئے۔ اگر انڈیا کی ٹیم نے گذشتہ دہائی میں کوئی آئی سی سی ٹرافی نہیں جیتی تو اس کی ایک بڑی وجہ اہم ناک آؤٹ میچوں میں کوہلی جیسے بلے باز کی ناکامی ہے لیکن جب ہم ٹیم انڈیا کے سابق وکٹ کیپر اور بی بی سی کے کمنٹیٹر دیپ داس گپتا سے اوول کے باہر ملے اور ان سے کوہلی اور روہت کی ناکامی کے بارے میں سوال کیا تو انھوں نے ان تجربہ کار بلے بازوں کا دفاع کیا۔  داس گپتا سے بات کرنے کے بعد میں بحیثیت صحافی ٹیم انڈیا کے کپتان کی پریس کانفرنس میں پہنچ جاتا ہوں اور سیدھا ایک تیکھا سوال کرتا ہوں۔ کیا ٹیم انڈیا بڑے میچوں میں کھل کر کھیلنے سے قاصر ہے؟ کیا توقعات کا دباؤ ان پر ضرورت سے زیادہ ہوتا ہے؟  روہت شرما اپنے جانے پہچانے انداز میں ہلکا سا مسکرائے اور کہا کہ وہ بھی شکست سے مایوس ہیں لیکن انھوں نے 444 رنز کے ہدف کے تعاقب میں جارحانہ انداز کا دفاع کیا۔  ٹیم انڈیا نے پہلے دن انتہائی خراب کھیل کا مظاہرہ کیا، جس کی وجہ سے شاید اسے ورلڈ ٹیسٹ چیمپیئن شپ سے ہاتھ دھونا پڑے۔ میچ کے پانچویں دن بھی ایک بار پھر ٹیم انڈیا کی طرف کسی مضبوط واپسی کی کوئی جھلک نظر نہیں آئی۔ آسٹریلوی کپتان پیٹ کمنز سے پریس کانفرنس میں جب میں نے پوچھا کہ کیا انھیں کبھی لگا کہ ٹیم انڈیا اس ہدف کا تعاقب کر سکتی ہے؟ جب وراٹ کوہلی اپنے خاص انداز میں بیٹنگ کر رہے تھے تو وہ پریشان تھے؟ تاہم اس شکست نے ایک بار پھر ٹیم انڈیا کی ٹیسٹ کرکٹ میں ٹاپ آرڈر کی ناکامی کو بُری طرح بے نقاب کر دیا ہے۔ چاہے کوہلی ہوں، پجارا یا کوئی اور بلے باز، ہر کوئی لگاتار ناکام ہوتا نظر آیا۔  روہت نے کہا کہ ڈومیسٹک کرکٹ میں بہت سے کھلاڑی اچھی کارکردگی کا مظاہرہ کر رہے ہیں اور اب وقت آ گیا ہے کہ فیصلہ کیا جائے کہ ٹیم انڈیا کس قسم کی کرکٹ کھیلنا چاہتی ہے اور اگلے ورلڈ کپ فائنل میں کہاں کھیلنا چاہتی ہے۔ ٹیم انڈیا کی اس ناکامی میں مستقبل کے سپر سٹار شبمن گل کا بیٹ خاموش رہا، پھر روہت پر بطور کپتان اور اوپنر بھی سوال اٹھنے لگے۔ پجارا بھی اپریل سے انگلینڈ میں موجود تھے لیکن نتیجہ ڈھاکہ سے مختلف نہیں نکلا۔ کوہلی کے بارے میں بہت کچھ کہا جاتا ہے لیکن ٹیسٹ کرکٹ کی چوتھی اننگز میں ان کی جانب سے قیمتی رنز نہ بنا پانا ان کی عظمت پر ایک بڑا سوال کھڑا کر دیتا ہے۔


انڈیا کی شکست پر پاکستانی مداحوں کو کراچی ٹیسٹ اور بابر اعظم کیوں یاد آ رہا ہے؟

کرکٹ کے ورلڈ ٹیسٹ چیمپیئن شپ فائنل میں آسٹریلیا نے انڈیا کو 209 رنز کے بڑے مارجن سے شکست دے کر ورلڈ ٹیسٹ چیمپیئن شپ جیت لی ہے۔  تاہم انڈین ٹیم کو آغاز سے ہی آسٹریلیا کے فاسٹ بولرز کی بہترین بولنگ کا سامنا تھا اور سکاٹ بولینڈ کی عمدہ بولنگ کے نتیجے میں پہلے وراٹ کوہلی اور پھر رویندرا جڈیجا ایک ہی اوور میں آؤٹ ہوئے اور یوں انڈیا کا اس ہدف کے تعاقب اور ورلڈ ٹیسٹ چیمپیئن شپ جیتنے کا خواب ٹوٹ گیا۔ انڈیا کی ٹیم اس سے قبل بھی سنہ 2021 میں ورلڈ ٹیسٹ چیمپیئن شپ فائنل میں کوالیفائی کرنے میں کامیاب ہوئی تھی تاہم تب اسے نیوزی لینڈ سے شکست کا سامنا کرنا پڑا تھا۔  یہ پہلی مرتبہ ہے کہ آسٹریلیا نے ورلڈ ٹیسٹ چیمپیئن شپ جیتی ہے۔ یوں آسٹریلیا اب تک تمام آئی سی سی ٹورنامنٹس میں کامیابی حاصل کرنے والی ٹیم بن چکی ہے۔  تاہم اس سب کے دوران پاکستان مداح سوشل میڈیا پر خاصے پرجوش دکھائی دے رہے ہیں اور انڈیا کی آسٹریلیا سے شکست کے آسٹریلیا کے دورہ پاکستان اور خصوصاً کراچی ٹیسٹ کے درمیان موازنے کیے جا رہے ہیں۔ تاہم اس وقت انڈیا میں سوشل میڈیا پر انڈین ٹیم پر خاصی تنقید ہو رہی ہے۔ اسی کی وجہ یہ ہے کہ گذشتہ 10 برسوں کے دوران انڈیا نے کوئی آئی سی سی ٹرافی اپنے نام نہیں کی ہے۔ اس میں چار ٹی ٹوئنٹی ورلڈکپ، دو ون ڈے ورلڈ کپ، ایک چمیپئنز ٹرافی اور دو آئی سی سی ٹیسٹ چیمپیئن شپس شامل ہیں۔  لندن کے اوول گراؤنڈ میں کھیلے گئے ٹیسٹ چیمپئن شپ کے فائنل کے آخری روز انڈین ٹیم 444 رنز کے ہدف کے تعاقب میں 234 رنز بناکر آؤٹ ہو گئی، ٹیسٹ کے آخری روز انڈیا کی سات وکٹیں صرف 70 رنز پر گر گئیں۔ آسٹریلیا نے دوسری اننگز میں 270 رنز بنا کر ڈکلیئر کر دی تھی اور انڈیا کو جیت کے لیے 444 رنز کا ہدف دیا، جس کے تعاقب میں پوری انڈین ٹیم 234 رنز بنا کر ڈھیر ہو گئی۔ اسی ٹیسٹ چیمپیئن شپ سائیکل میں جب آسٹریلیا کی ٹیم تین ٹیسٹ میچوں کی سیریز کھیلنے سنہ 2022 کے اوائل میں پاکستان آئی تھی تو اس نے یہ سیریز ایک صفر سے جیتی تھی۔  ادھر وراٹ کوہلی کی گذشتہ چند برسوں سے انڈیا کے باہر فارم کے بارے میں بھی صارفین تنقید کر رہے ہیں۔ انھوں نے سنہ 2019 کے بعد سے انڈیا کے باہر ٹیسٹ میچوں میں 27 کی اوسط سے رنز سکور کیے ہیں۔ جہاں ایک جانب پاکستانی مداح خوش ہو رہے ہیں وہیں کچھ صارفین یہ بات بھی کر رہے ہیں کہ پاکستان اس ٹیسٹ چیمپیئن شپ سائیکل کے فائنل میں آنے کے لیے فیورٹ سمجھا جا رہا تھا تاہم اس نے اپنی ہوم سیریز میں ہی اتنی بری کارکردگی دکھائی کہ وہ فائنل تک رسائی حاصل کرنے میں ناکام رہا۔


Summary: ارجنٹائن کے فٹبال لیجنڈ لیونل میسی نے جب فرانسیسی کلب پی ایس جی چھوڑا تو ان کے پاس دو راستہ تھے۔ انھیں پیشکش تو کئی کلبز نے کی مگر انھوں نے ان دو بڑی آپشنز پر غور کیا جن سے وہ پہلی بار یورپ سے باہر جا کر کلب فٹبال کھیل سکتے تھے۔

پہلی محبت بھلا کر اور سعودی دولت ٹھکرا کر میسی امریکہ کیوں جا رہے ہیں؟

ارجنٹائن کے فٹبال لیجنڈ لیونل میسی نے جب فرانس کا کلب پیرس سینٹ جرمین (پی ایس جی) چھوڑا تو ان کے پاس دو رستے تھے۔  آفر تو کئی کلبز سے آئی مگر انھوں نے ان دو بڑی آپشنز پر غور کیا، جن سے وہ پہلی بار یورپ سے باہر جا کر کلب فٹبال کھیل سکتے تھے۔  مگر اصل میں میسی اور ان کے فینز یہ چاہتے تھے کہ وہ اپنے سابقہ کلب بارسلونا چلے جائیں جہاں انھوں نے 21 سال گزارے تھے۔ تاہم فنانشل فیئر پلے کی حدود نے اسے ناممکن بنا دیا تھا۔  یہ سبھی کو معلوم ہے کہ جب بات فٹبال کلبز کی آتی ہے تو بارسلونا ہی میسی کی پہلی اور آخری محبت ہے۔ انھوں نے کہا کہ ’میں یہ چاہتا تھا کہ (بارسلونا) واپس جاسکوں لیکن میں نے جو تجربہ حاصل کیا اور جس طرح میں باہر ہوا، میں اسے دہرانا نہیں چاہتا تھا۔‘ یہ پہلا موقع ہے کہ میسی یورپ سے باہر کلب فٹبال کھیلیں گے۔ وہ میامی کے ساتھ معاہدے کی بدولت ایڈیڈاس اور ایپل جیسے بڑے برانڈز کے ساتھ کام کر سکیں گے۔  یہ سمجھا جا رہا تھا کہ سعودی عرب جانے کی پیشکش اتنی بڑی ہے کہ وہ آسانی سے اسے تسلیم کر لیں گے۔ ایسا کرنے پر وہ اس لیگ میں کرسٹیانو رونالڈو اور کریم بینزیما جیسے کھلاڑیوں کے ساتھ کھیل رہے ہوتے۔  ان کی موجودگی میں پی ایس جی نے لیگ ون کے دونوں سیزن جیتے مگر چیمپیئنز لیگ سے باہر ہوگئی۔ لہٰذا فرانس میں ان کا وقت کامیابیوں سے بھرپور نہیں تھا۔ خیال رہے کہ مئی میں بلا اجازت سعودی عرب کا دورہ کرنے پر انھیں کلب نے کچھ میچوں کے لیے معطل بھی کیا تھا۔  میسی نے اپنی زندگی کے 21 سال بارسلونا کو دیے تھے اور پھر سنہ 2021 میں وہاں مالی مشکلات کی وجہ سے انھیں کلب سے راہیں جدا کرنا پڑی تھیں۔ انھوں نے بارسلونا کے لیے 672 گول کیے، دس لا لیگا ٹائٹل، چار چیمپیئنز لیگ اور سات ہسپانوی کپ جیتے تھے۔  انھوں نے کہا کہ ڈیوڈ بیکہم نے بھی امریکی لیگ میں سیزن کھیل کر اس کا نام بنایا تھا۔ ’یہ کہا جا رہا ہے کہ ایم ایل ایس نے میسی کے ساتھ ریونیو شیئرنگ ڈیل کی ہے جس میں ایپل ٹی وی کے ساتھ براڈکاسٹنگ اور ایڈیڈاس سے حاصل ہونے والی آمدن میں سے میسی کو حصہ دیا جائے گا۔‘ انھوں نے کہا بظاہر ایسا لگتا ہے کہ میسی انٹر میامی میں ایک دو سیزن کھیل کر ریٹائر ہوجائیں گے مگر اس فیصلے سے دونوں یعنی میسی اور کلب کی شہرت بڑھے گی، میسی کو ایسی بہت سی چیزیں امریکہ جانے پر مل رہی ہوں گی جو سعودی عرب میں نہ مل پاتیں۔


فٹبال کے بعد گالف میں سرمایہ کاری: محمد بن سلمان سعودی عرب کو سپورٹس کا نیا مرکز کیسے بنا رہے ہیں؟

اس سے قبل دنیا کے معروف ترین فٹبالروں کرسٹیانو رونالڈو اور لیونل میسی کے سعودی عرب کی ٹیم میں شامل ہونے کی خبریں ابھی ماند نہیں پڑی تھیں کہ فرانس کے سٹرائيکر اور ریئل میڈرڈ کی شان کریم بینزیما کے الاتحاد فٹبال کلب میں حال ہی میں شامل ہونے کی خبر کی تصدیق ہوئی ہے۔ بی بی سی سپورٹس کی رپورٹ کے مطابق ایمنسٹی نے کہا ہے کہ گولف کے ٹورنامنٹ کرانے والوں کا انضمام اس کے مزید شواہد ہیں سعودی عرب اپنے انسانی حقوق کے ریکارڈ سے دنیا کی توجہ ہٹانا چاہتا ہے۔ سعودی عرب کی حمایت یافتہ ایل آئی وی گولف کے ساتھ حیرت انگیز معاہدے کے بارے میں کھلاڑیوں سے مشورہ نہیں کیا گیا اور انھیں منگل کو ہی میڈیا کے ذریعے اس انضمام کا پتہ چلا۔ منصوبے کے موجودہ مرحلے میں سکیموں کی منظوری اور کلب کی ملکیت کی منتقلی کے ساتھ ساتھ کئی سپورٹس کلبوں کی نجکاری شامل ہے۔ سعودی عرب کا خودمختار دولت فنڈ مملکت کے چار اعلیٰ فٹ بال کلبوں بشمول النصر کا کنٹرول سنبھال لے گا، جس کے لیے کرسٹیانو رونالڈو کھیلتے ہیں، کیونکہ حکومت نے کئی سرکاری سپورٹس کلبوں کی نجکاری کے منصوبے کو بحال کیا ہے۔ دریں ثنا خبر رساں ادارے نے دو دن قبل یہ خبر دی کہ سعودی عرب کے پبلک انویسٹمنٹ فنڈ (پی آئی ایف) کے پاس ملک کے معروف فٹبال کلب الاتحاد، الاہلی، النصر اور الہلال کا 75 فیصد حصہ ہوگا۔  وزارت کھیل نے سنیچر کو ٹوئٹر پر سرکاری خبر رساں ایجنسی ایس پی اے کی ایک رپورٹ کے بعد کہا کہ سعودی عرب چوتھی سہ ماہی سے کئی سپورٹس کلبوں کی نجکاری کرنے جا رہا ہے۔ خبر رساں ادارے روئٹرز کا کہنا ہے کہ کھیل سعودی حکومت کے وژن 2030 کے معاشی تنوع کے منصوبے کے ستونوں میں سے ایک ہے جس کا مقصد نئی صنعتوں کی تعمیر اور ملازمتیں پیدا کرنا ہے اور اس سب کا مرکز پی آئی ایف ہے۔ اس خبر کے مطابق اگرچہ نیوم شہر کی آبادکاری پر ہونے والی  فنڈنگ کے پیمانے نے دنیا بھر کی توجہ مبذول کرائی ہے لیکن اس کے مرکز میں صحت اور کھیل ہے اور اس کے لیے انھوں نے نے بریٹن جیسن ہاربرو کو کھیل اور عبوری سیکٹر کے سربراہ انٹرٹینمنٹ، کلچر اور فیشن کا منیجنگ ڈائریکٹر بنایا ہے۔ اس خبر میں کہا گیا ہے کہ سعودی عرب کا مقصد اولمپک گیمز اور ورلڈ چیمپئن شپ کے لیے ایک قابل عمل عالمی معیار میں اپنا ایک مقام بنانا ہے۔ اس سے قبل سنہ 2019 میں فارمولہ ای سیزن کا آغاز ریاض میں ہونے والی ریس سے ہوا۔ دسمبر میں ہیوی ویٹ باکسر اینتھونی جوشوا اور اینڈی روئز کے مابین مقابلہ سعودی عرب میں ہوا۔ فارمولہ ون (ایف ون) کا مقابلہ سعودی عرب میں ہو چکا ہے جو کہ تنازع کا شکار رہا ہے۔


Summary: روس اور یوکرین کی جنگ کی وجہ سے فرینچ اوپن 2023 میں یوکرینی کھلاڑیوں اور روس کے کھلاڑیوں کے درمیان کشیدگی دیکھنے میں آئی ہے۔

یوکرین اور روس کا تنازع ٹینس کورٹ تک کیسے پہنچا؟

یوکرین کی کھلاڑی الینا سوِتولینا جس نے روس کی اپنے مد مقابل کھلاڑی سے مصافحہ نہیں کیا تھا، اسے شائقین کی ہوٹنگ کا اس وقت سامنا کرنا پڑا جب بیلاروس کی کھلاڑی اریانا سبالینکا سے وہ ملے بغیر آگے بڑھ گئی۔   یوکرین کی ٹینس کھلاڑی ایلینا سویتولینا نے بیلا روس کی کھلاڑی پر الزام عائد کیا ہے کہ کوارٹر فائنل کے سخت میچ کے بعد شائقین کی جانب سے ہوٹنگ کی ذمہ دار بیلاروس کی کھلاڑی اریانا سبا لینکا ہیں کیونکہ وہ مصافحے کے لیے نیٹ پر دیر تک ٹھہری رہیں۔  بیلاروس کی جانب سے یوکرین پر روسی حملے کی حمایت کے بعد سے سویتولینا نے ٹورنامنٹ میں میچز کے دوران روسی حریفوں سے مصافحہ کرنے سے گریز کیا ہے۔  28 سالہ یوکرینی کھلاڑی سویتولینا کے خوابوں کا یہ خاتمہ تھا کیونکہ دوسری سیڈ والی سبالینکا نے سیمی فائنل تک پہنچنے پر توجہ مرکوز رکھی اور وہ کامیاب ہو گئیں۔ اپنے گھر روانہ ہونے سے پہلے انھوں نے ہوائی جہاز پر کہا کہ ’یہ کافی توقع کی جا رہی تھی۔ جو بھی اس صورتحال میں ہارتا ہے، میرا اندازہ ہے کہ وہ غضبناک ہو جائے گا۔ یہ میرے لیے کوئی تعجب کی بات نہیں تھی۔‘ کوارٹر فائنل میں دو خواتین کے درمیان تناؤ کے ماحول کی اہم وجہ یوکرین اور روس کے درمیان حالیہ جنگ ہے۔  سویتولینا کا کوارٹر فائنل تک جانا اس سال کے ٹورنامنٹ کی دلچسپ کہانیوں میں سے ایک ہے۔ سابق عالمی نمبر تین، سویتولینا اب 192 ویں نمبر پر ہیں کیونکہ انھوں نے بیٹی سکائی کی پیدائش کے بعد سے بحال ہونے کی کوشش کرتی رہیں اور اس کے بعد سے اپنے پہلے گرینڈ سلیم ایونٹ میں کوارٹر فائنل میں پہنچ گئیں۔ تاہم اریانا سے شکست کے بعد ان کے سارے خواب بکھر گئے ہیں۔  روس کی جنگ کے دو حریف کھلاڑیوں سویتولینا اور سبالینکا کو اہم میچوں میں کھیلنے کا موقع ملا۔ بیلاروس کی اریانا سبالینکا نے اس سال ڈبلیو ٹی اے ٹور پر کسی بھی دوسرے کھلاڑی کے مقابلے زیادہ میچ جیتے ہیں، جس نے اپنے میچوں میں بہتر فٹنس اور مضبوط عزم کے ساتھ کامیابیاں حاصل کیں۔  بیلاروسی کھلاڑی کو پیرس میں ذاتی چیلنجوں کا بھی سامنا کرنا پڑا ہے، انھوں نے میچ کے بعد کی گئی اپنی پچھلی دو نیوز کانفرنسوں کو یہ کہنے کے بعد چھوڑ دیا کہ جب انھیں جنگ کے بارے میں اپنے مؤقف کے بارے میں سوالات کا سامنا کرنا پڑا تھا تو وہ اپنے آپ کو ’محفوظ محسوس نہیں کر رہی تھیں‘۔ دونوں کھلاڑیوں کی قوموں کے درمیان سیاسی صورتحال کا پس منظر کی وجہ سے ایک خوف کا ماحول تھا۔ انھوں نے میچ سے پہلے کی معمول کی تصویر لینے سے بھی گریز کیا تھا۔ ابتدائی سیٹ کے لیے شروعات میں سخت تناؤ جاری رہا، سویتولینا نے اپنے حریف کی شاٹس کھیلنے میں دقت پیش آرہی تھی۔


Summary: آسٹریلیا اور انڈیا کی ٹیم کے درمیان بدھ سے لندن کے اوول میدان پر ٹیسٹ چیمپئن شپ (ڈبلیو ٹی سی) کا فائنل شروع ہو رہا ہے۔

ورلڈ ٹیسٹ چیمپئن شپ فائنل: آسٹریلین بولرز حاوی ہوں گے یا انڈین بلے باز چھا جائیں گے؟

آسٹریلیا اور انڈیا کی ٹیم کے درمیان بدھ سے لندن کے اوول کرکٹ گراؤنڈ پر ٹیسٹ چیمپئن شپ کا فائنل شروع ہو رہا ہے۔ بہرحال انڈین ٹیم کو یہ اعزاز حاصل ہے کہ سنہ 2019 کے بعد جب سے ٹیسٹ چیمپئن شپ شروع ہوئی ہے وہ دونوں بار فائنل میں پہنچی ہے۔ اس کے بعد رواں سیزن کا آغاز سنہ 2021 میں انڈیا اور انگلینڈ کے درمیان پٹودی ٹرافی سے ہوا اور انٹرنیشنل کرکٹ کونسل (آئی سی سی) نے نئے پوائنٹ سسٹم کے تحت باضابطہ طور پر پورے پروگرام کا اعلان کیا۔ انڈیا نے رواں ٹیسٹ چیمپئن شپ کا آغاز وراٹ کوہلی کی کپتانی میں کیا تھا لیکن جب کوہلی کو شارٹ فارم کی کپتانی سے ہٹایا گیا تو انھوں نے ٹیسٹ کپتانی کو بھی خیرباد کہا جس کے بعد انڈیا کو جنوبی افریقہ میں شکست کا سامنا رہا اور وہ چوتھے نمبر پر پہنچ گئی۔ انڈین اور آسٹریلین دونوں ہی ٹیمیں انگلینڈ پہنچ چکی ہیں لیکن انگلینڈ کی میڈیا کا زیادہ تر زور ایف اے کپ پر ہے جبکہ اگر کرکٹ کی بات ہو رہی ہے تو وہ آنے والی ایشز سیریز پر مرکوز ہے جس سے ٹیسٹ چیمپئن شپ کے نئے اور تیسرے سیزن کا آغاز ہونا ہے۔ انھوں نے کہا کہ ’پہلے دن کا پہلا گھونسہ اہمیت کا حامل ہے۔ میرے خیال میں پیٹ کمنس آسٹریلیا کے لیے اور محمد شامی انڈیا کی جانب سے اہم ہوں گے۔‘ سابق فاسٹ بولر وسیم اکرم کا کہنا ہے کہ جوش ہیزل وڈ کے ٹیم میں نہ ہونے کے باوجود آسٹریلین ٹیم فیورٹ ہے کیونکہ یہ میچ جون کے مہینے میں تازہ دم وکٹ پر ہو رہا ہے۔ اور یہ میچ ڈیوکس بال سے ہو گا اس لیے بھی آسٹریلیا کو سبقت حاصل ہے۔ تاہم انھوں نے کہا کہ ’انڈیا کا گذشتہ برسوں میں آسٹریلیا کے خلاف اچھا ریکارڈ رہا ہے اس نے گھریلو سیریز ایک کے مقابلے دو سے جیتی ہے۔ اس لیے یہ مقابلہ بہت کانٹے کا ہو گا۔‘ انھیں آئی پی ایل میں ان کی اچھی فارم کے لیے پھر سے ٹیم میں شامل کیا گیا ہے۔ انڈیا کے لیے خوش آئند بات وراٹ کوہلی اور شبھمن گل کا اچھے فارم میں ہونا ہے جبکہ رویندر جڈیجہ اور آر ایشون سپن کے معاملے میں اہمیت کے حامل ہیں۔ ایشون نے رواں ٹیسٹ چیمپئن شپ میں انڈیا کی جانب سے سب سے زیادہ 61 وکٹیں لے رکھی ہیں۔ بہر حال آسٹریلین کپتان پیٹ کمنس خوش ہیں کہ ان کی ٹیم تازہ دم ہے اور ٹیسٹ چیمپئن شپ کے بعد ایشز کے پانچ میچز کھیلنے کے لیے تیار ہے۔ فاتح کو آئی سی سی ورلڈ ٹیسٹ چیمپئن شپ کے ’میس‘ کے ساتھ ساتھ ڈبلیو ٹی سی کی انعامی رقم کا ایک اہم حصہ بھی دیا جائے گا۔ اگر ڈبلیو ٹی سی فائنل میچ ڈرا، ٹائی یا نامکمل رہ جاتا ہے، تو آسٹریلیا اور انڈیا کو مشترکہ ورلڈ ٹیسٹ چیمپئن شپ کا فاتح قرار دیا جائے گا۔


Summary: اس بحث کے بارے میں تفصیلات جاننے کے لیے ہم نے پاکستان فٹبال فیڈریشن کی نارملائزیشن کمیٹی کے چیئرمین سمیت اوورسیز کھلاڑیوں اور ایک تجزیہ کار سے اس بارے میں تفصیل بات کی ہے۔

کیا اوورسیز کھلاڑیوں کو ٹیم میں شامل کرنے سے پاکستان کی فٹبال ٹیم بہتر نتائج دے پائے گی؟

گذشتہ ہفتے پاکستان کی جانب سے موریشس میں کھیلے جانے والے چار ملکی فٹبال ٹورنامنٹ سے قبل ٹرینگ کیمپ کے لیے 28 رکنی سکواڈ کا اعلان کیا گیا۔ اس سکواڈ کی دلچسپ بات یہ تھی کہ اس میں نو اوورسیز کھلاڑیوں کو شامل کیا گیا تھا۔  اس بحث کے بارے میں تفصیلات جاننے کے لیے ہم نے پاکستان فٹبال فیڈریشن کی نارملائزیشن کمیٹی کے چیئرمین سمیت اوورسیز کھلاڑیوں اور ایک تجزیہ کار سے اس بارے میں تفصیلی بات کی ہے۔  اس بحث کا پسِ منظر جاننے کے لیے ہم نے پاکستانی فٹبال ٹیم کے 17 میچ کھیلنے والے گول کیپر یوسف اعجاز بٹ سے بات کی جو گذشتہ 12 سال سے پاکستان کی نمائندگی کر رہے ہیں۔ یوسف بٹ سے جب مقامی کھلاڑیوں کو ملنے والے مواقعوں کی کمی کے بارے میں پوچھا گیا تو انھوں نے کہا کہ ’مقامی کھلاڑیوں کے لیے حالات بہت خراب ہیں۔۔۔ ایسا نہیں ہے کہ ٹیلنٹ نہیں ہے، پاکستان میں پچھلے 12 سالوں میں مجھے کلیم اللہ، عیسیٰ، عادل، صدام، فیصل جیسے بہترین کھلاڑیوں کے ساتھ کھیلنے کا موقع ملا۔ لیکن وہ اس سے بہت آگے جا سکتے تھے۔ پاکستان میں انفراسٹرکچر کا مسئلہ الگ ہے اور سیاست کے مسائل بھی ہیں۔‘ ’اس کے علاوہ مجھے فٹنس کوچ اور نیوٹرشنسٹ کی سہولت بھی میسر ہے۔ پروفیشنل لیول کی فٹبال میں یہ سب تو اہم ہوتا ہے لیکن ساتھ ہی حکمتِ عملی بہت اہم ہوتی ہے۔ ٹیم کا ردھم بہت ضروری ہوتا ہے، اس لیے اوورسیز کھلاڑیوں کی ضرورت پڑتی ہے کیونکہ انھیں یہ تمام سہولیات میسر ہوتی ہیں، اور بڑے کلبز سے کھیل کر آئے ہوتے ہیں تو انھیں دباؤ میں کھیلنے کی عادت ہوتی ہے۔‘ اس مسئلے کا پسِ منظر جاننے کے لیے ہم نے پاکستان کی فٹبال پر گہری نظر رکھنے والے شاہ رخ سہیل سے بات کی جو آج کل یونیورسٹی آف ایسٹ لندن میں سپورٹس مینجمنٹ میں ماسٹرز کی ڈگری حاصل کر رہے ہیں۔  پاکستان فٹبال فیڈریشن کی نارملائزیشن کمیٹی کے چیئرمین ہارون ملک نے اس بارے میں بی بی سی سے تفصیل سے بات کی۔  مقامی کھلاڑی کے لیے میسر مواقعوں کے بارے میں بات کرتے ہوئے انھوں نے کہا کہ ’اس وقت آل پاکستان فٹبال ٹورنامنٹ کروا رہے ہیں، اس کے علاوہ 160 ضلعوں میں فٹبال ٹورنامنٹس ہوں گے۔ اسے سے پہلے نیشنل گیمز میں فٹ بال اور چیلنج کپ بھی ہو چکا ہے تو آہستہ آہستہ ہم مقامی کھلاڑیوں کو مواقع دینے کی کوشش کر رہے ہیں۔‘ اس بارے میں ہارون ملک کا کہنا تھا کہ ’پوری دنیا میں فٹبال ٹیمیں ایسے ہی سیلیکٹ ہوتی ہیں۔ ہم نے اس مرتبہ نیشنل گیمز میں اور موجودہ ٹورنامنٹس میں بھی اپنے سکاؤٹ بھیجے ہیں تاکہ اچھے کھلاڑیوں کی نشاندہی کی جا سکے۔ ان کے مشوروں کی بنیاد پر ٹریننگ کے لیے سکواڈ کا اعلان کیا گیا ہے۔‘


Summary: آپ سے غلطی ہوتی ہیں، آپ کیچ ڈراپ کر جاتے ہیں، آپ کا ساتھی آپ کی غلطی کی وجہ سے رن آؤٹ ہو جاتا ہے، ایسی چیزیں ہوتی رہتی ہیں۔ کھیل کے دوران جب دھونی ایسی  صورتحال میں آگے بڑھتے ہیں تو ان کی ٹیم بھی ایسا ہی کرتی ہے۔ پوسٹ مارٹم بعد کے لیے چھوڑ دیا جاتا ہے۔

41 سالہ دھونی کی کپتانی کا سحر ٹوٹ کیوں نہیں پا رہا؟

مہندر سنگھ دھونی نے کپتانی کا یہ کردار اتنی ہی سنجیدگی سے ادا کیا۔ اپنے 250ویں آئی پی ایل میچ میں، جس کا گذشتہ ہفتے فائنل بھی ہوا، دھونی چنئی سپر کنگز کے آن فیلڈ سٹریٹجسٹ ہیں۔ کرکٹ پر ان کی جتنی گرفت ہے، وہ اپنے کھلاڑیوں کی صلاحیتوں کو اتنا ہی سمجھتے ہیں۔ جب دیپک چاہر نے فائنل میچ کے اوائل میں شبمن گل کا کیچ ڈراپ کیا تو دھونی صرف سٹمپ کے پیچھے اپنی جگہ پر واپس چلے گئے اور وہاں سے تالیاں بجا کر بولر (اور ممکنہ طور پر رن روکنے کے لیے فیلڈر) کی تعریف کی۔ 41 سال کی عمر اور 538 بین الاقوامی میچ کھیلنے کے بعد دھونی کی عمر اور  تجربے کا احترام کرنا فطری تھا۔ لیکن ان کے رویے کا احترام اس ذہنیت کی وجہ سے کیا گیا کہ کھیل اہم ہے لیکن زندگی اور موت کا مسئلہ نہیں۔  آپ سے غلطی ہوتی ہیں، آپ کیچ ڈراپ کر جاتے ہیں، آپ کا ساتھی آپ کی غلطی کی وجہ سے رن آؤٹ ہو جاتا ہے، ایسی چیزیں ہوتی رہتی ہیں۔ لیکن اگر یہ سب کچھ سوچے سمجھے بغیر کیا جائے تو کپتان آپ سے کچھ کہہ سکتا ہے، ورنہ وہ اس پر زیادہ توجہ نہیں دیتا، آگے بڑھ جاتا ہے۔  کھیل کے دوران جب دھونی ایسی  صورتحال میں آگے بڑھتے ہیں تو ان کی ٹیم بھی ایسا ہی کرتی ہے۔ پوسٹ مارٹم بعد کے لیے چھوڑ دیا جاتا ہے، میچ کے دوران نہیں۔  دھونی نے جب پہلی بار چنئی سپر کنگز کے لیے آئی پی ایل ٹرافی حاصل کی تو ان کی عمر 28 سال تھی اور یہ آئی پی ایل کا تیسرا ایڈیشن تھا۔ اس سے ایک سال قبل 38 سالہ ایڈم گلکرسٹ نے حیدرآباد کی ٹیم دکن چارجرز کے لیے یہ ٹرافی جیتی تھی۔   تو کیا آئی پی ایل کی کپتانی تجربہ کار کرکٹرز پر چھوڑ دی جائے جو اس تیزی سے بدلتے کھیل کو ہر زاویے سے دیکھ سکیں؟ کیا یہ بہتر ہے کہ آپ کے پاس ایک عوامی شخص بطور کپتان ہو کیونکہ ڈگ آؤٹ میں بیٹھے بڑی تنخواہیں حاصل کرنے والے سابقہ کھلاڑی حکمت عملی کو تیزی سے تبدیل کر رہے ہوتے ہیں۔  دھونی نے 35 سال کی عمر کے بعد اب اپنی ٹیم کو تین ٹرافیاں دلوائیں۔ ٹی ٹوئنٹی نوجوانوں کا کھیل ہو سکتا ہے لیکن ایک بڑی عمر کے کرکٹر کا بطور کپتان ہونا فائدہ مند رہا ہے، جس کی پوری ٹیم تقلید کرتے ہوئے کھیلے۔  وارن اور دھونی دونوں باہر سے نرم نظر آتے ہیں لیکن درحقیقت مضبوط اور پرعزم شخصیت ہیں، وہ کھلاڑیوں کے ٹوٹے ہوئے حوصلے کو بلند کرتے ہیں اور انھیں خود ہی کامیابی دلانے کے لیے چھوڑ دیتے ہیں۔ وارن نے چار سیزن کے بعد آئی پی ایل چھوڑ دیا تھا، تب ان کی ٹیم کو ایسا جادوئی کپتان نہیں ملا اور راجستھان رائلز پہلی بار اس کے بعد یہ ٹرافی نہیں جیت سکی۔


انڈیا میں جنسی ہراسانی کے خلاف پہلوانوں کا احتجاج: ’اگر کوئی قدم نہ اٹھایا گیا تو یہ لڑکیاں پھر واپس آئیں گی‘

بدھ کو برج بھوشن شرن سنگھ نے لکھنؤ کے نزدیک ایک عوامی جلسے میں الزام لگانے والی ریسلر خواتین کو چیلنج کرتے ہوئے کہا کہ ’مجھ پر الزام لگانے والو۔۔۔ گنگا میں تمغے بہانے سے مجھے پھانسی نہیں ہو گی۔ اگر تمہارے پاس کوئی ثبوت ہے تو جا کر پولیس کو دو۔‘ حکومت نواز سمجھی جانے والی ایک خبر رساں ایجنسی نے دلی پولیس کے ذرائع  سے یہ خبر دی ہے کہ پولیس کو اپنی تفتیش میں برج بھوشن کے خلاف کوئی ثبوت نہیں ملا اور وہ اس کیس کو بند کر سکتی ہے‘ تاہم پولیس نے بعد میں ایک بیان جاری کر کے اس خبر کی پوری طرح تردید کی اور کہا کہ تفتیش ابھی بھی جاری ہے۔  برج بھوشن شرن سنگھ نے کہا ہے کہ ’مجھ پر الزام لگانے والو۔۔۔ گنگا میں تمغے بہانے سے مجھے پھانسی نہیں ہو گی۔ اگر تمہارے پاس کوئی ثبوت ہے تو جا کر پولیس کو دو‘ کئی کھلاڑیوں نےاںڈین ریسلنگ فیڈریشن کے صدر برج بھوشن پر جنسی ہراسانی کے جو الزامات لگائے ہیں وہ سنگین نوعیت کے ہیں۔ ان میں میبینہ طور پر ایک کھلاڑی نابالغ بتائی جاتی ہے لیکن یہ امر بھی اپنی جگہ صحیح ہے کہ محض الزامات لگانے سے اور تفتیش مکمل ہونے سے پہلے ملزم کو مجرم نہیں قرار دیا جا سکتا۔  ایک اہم پہلو یہ بھی ہے کہ خواتین پہلوانوں کے دھرنے کے بعد حکومت اور سرکاری سرپرستی کے خواتین کے کمیشن تک نے کوئی آواز نہیں اٹھائی۔ دوسری جانب ممتا بینرجی، اروند کیجریوال، پریانکا گاندھی اور اپوزیشن کے سرکردہ رہنماؤں نے نہ صرف ان لڑکیوں کی حمایت کی بلکہ ان میں سے کئی رہنماؤں نے جنتر منتر پر جا کر دھرنے کے دوران ان کے ساتھ کچھ وقت گزارا اور اپنی حمایت کا یقین دلایا۔  مارکسی کمیونسٹ پارٹی کی رہنما برندا کرات نے کہا کہ ’ایف آئی آر درج ہونے کے بعد تفتیش کی کوئی مدت طے نہیں ہے تو پھر یہ لڑکیاں کہاں جائیں گی۔ یہ لڑکیوں کے تحفظ کے ضمن میں بہت غلط پیغام دیا جا رہا ہے۔ یہ بہت نقصان دہ ثابت ہو گا۔‘ بہت سے کھلاڑیوں نے بھی اولمپک میڈل جیتنے والی پہلوان لڑکیوں کے ساتھ پولیس کے برتاؤ پر تکلیف کا اظہار کیا۔ انڈین کرکٹ ٹیم کے سابق سٹار گیند باز انل کمبلے نے کہا ہے کہ ’28 مئی کو ہمارے پہلوانوں کے ساتھ پولیس کا جبر دیکھ کر بہت افسوس ہوا۔ کسی بھی مسئلے کا حل بات چیت سے نکالا جا سکتا ہے۔ ہم جلد سے جلد اس مسئلے کے حل کی امید کرتے ہیں۔‘ نیرو کہتی ہیں کہ ’اس واقعے سے حکومت کی ساکھ انڈیا کے لوگوں میں ہی نہیں پوری دنیا میں خراب ہو رہی ہے۔ کسی اور ملک میں اگر کوئی ایتھلیٹ جنسی ہراسانی کا الزام لگاتی ہے تو حکومت اسے سنجیدگی سے لیتی ہے اور بروقت کارروائی کرتی ہے لیکن یہاں تو کوئی ردعمل ہی نہیں ہوا۔‘